Κρήτη: Δέκα χρόνια φυλάκιση στον πατέρα που βίαζε την κόρη του - Ενυπόγραφα\nΕΝΥΠΟΓΡΑΦΑ, Τρίτη 23 Ιουνίου 2020 - 14:47 0 2 min read\nΣε ποινή φυλάκισης δέκα ετών καταδικάστηκε ο 55χρονος στην Κρήτη που βίαζε την κόρη του για 15 χρόνια.\nΤο Μικτό Ορκωτό Δικαστήριο Ρεθύμνου καταδίκασε ομόφωνα τον 55χρονο σε δέκα χρόνια φυλάκιση.\nΣύμφωνα με το neakriti.gr, η έδρα έκανε δεκτή την πρόταση του εισαγγελέα, να μην έχει αναστέλλουσα δύναμη η έφεση.\nΜάνα και κόρη παρίσταντο στη δίκη, ενώ ο πατέρας στην απολογία του υποστήριξε ότι υπήρξε με συναίνεση της κόρης του, ερωτική επαφή από το 2017 έως το 2019 οπότε και η κόρη του ήταν ενήλικη.\nΗ υπόθεση αποκαλύφθηκε τον Δεκέμβριο του 2019 όταν η νεαρή κατήγγειλε τον πατέρα της για ενδοοικογενειακή βία στο αστυνομικό τμήμα Κισσάμου.\nΗ κοπέλα γνώρισε έναν νεαρό μέσω διαδικτύου και εγκατέλειψε το σπίτι της για να ζήσει μαζί του.\nΤότε ο πατέρας είχε αντιδράσει ασκώντας βία στη σύζυγό του και απειλώντας την κόρη του.\nΟι απειλές την έκαναν να περάσει το κατώφλι του Αστυνομικού Τμήματος Κισσάμου για να καταγγείλει ότι ο πατέρας της την εξύβριζε, την απειλούσε και απαιτούσε να αφήσει τον σύντροφο της και να επιστρέψει στο πατρικό της.\nΟι αρχές αφού διαπίστωσαν ότι η σχέση της με τον πατέρα της έκρυβε μυστικά, την έπεισαν να σπάσει τη σιωπή της.\nΗ 27χρονη περιέγραψε τα όσα ζούσε και ο πατέρας προσήχθη και εν τέλει ομολόγησε.\nΟ ίδιος δεν δίστασε να παραδεχτεί ότι κακοποιούσε σεξουαλικά τη μεγάλη του κόρη δύο φορές την εβδομάδα.\nΑρχικά ο δράστης δεν συνελήφθη, καθώς δεν συνέτρεχαν προϋποθέσεις αυτόφωρης διαδικασίας και η δικογραφία υποβλήθηκε στην Εισαγγελία Πρωτοδικών Χανίων.\nΕκδόθηκε άμεσα ένταλμα σύλληψης από τον Ανακριτή Χανίων για κακουργηματικές πράξεις «βιασμού ανήλικης κατ’ εξακολούθηση» και «τέλεσης γενετήσιων πράξεων με ανήλικη που δε συμπλήρωσε τα δεκατέσσερα έτη της ηλικίας της, κατ’ εξακολούθηση», δυνάμει του οποίου ο δράστης συνελήφθη.\nTags #βίαζε την κόρη του #Κρήτη


Μια σκληρή κατάσταση κύκλωνε τη λυσσασμένη μέρα\nέστρεψε το βλέμμα μέσα να κρυφτεί\nκι ο κόσμος ο παλιός χάθηκε.\nΈζησε καιρό στην ομίχλη - ανάμεσα σε δύο κόσμους\nψηλαφίζοντας τα τοιχώματα την έξοδο να βρει.\nΚάποτε γύρισε το βλέμμα μέσα κι έκανε\nόλη την κυκλική κίνηση\nτον εσωτερικό κόσμο τον έβγαλε και τον τοποθέτησε έξω\nαπό τότε σε όλα τα πράγματα εκείνον κοιτάζει.\nΚάποτε γύρισε το βλέμμα μέσα\nκι από τότε αυτό το υπερασπίζεται.\nΌ,τι χρειάστηκε το αναζήτησε μέσα - εκεί υπήρχε\nτο ζήτημα ήταν να το εντοπίσει.\nΤα θαύματα πολλά κι αναρίθμητα.\nΚάποτε γύρισε το βλέμμα μέσα κι αυτό όλα τ’ άλλαξε\nμ' αυτό το ίδιο δεν αλλάζει.\nΚάποτε γύρισε το βλέμμα μέσα, αποφασιστικά, ειλικρινά, τίμια\nκι αυτό άλλαξε όλο τον ορατό κόσμο\nαναδημιούργησε απ’ την αρχή την αλήθεια\nέφτιαξε νέα πραγματικότητα·\nαπό τότε όπου κι αν το στρέψει μέσα κοιτάζει.


English Rose Makeup: 5 tips για να πετύχεις το μακιγιάζ των Βρετανίδων - Queen.gr\nΘα δείχνει πολύ φρέσκια και υγιής η επιδερμίδα σου!\nΑν είσαι beauty addict σίγουρα θα έχεις ακούσει για την κορεάτικη ρουτίνα ομορφιάς, η οποία είναι μια από τις πιο δημοφιλείς στην κόσμο. Έχεις ακούσει, όμως, για το signature μακιγιάζ των Βρετανίδων; Αναφερόμαστε στο γνωστό English Rose Make up που ίσως να έχεις παρατηρήσει στις φωτογραφίες της αείμνηστης πριγκίπισσας Diana ή σε εμφανίσεις της Keira Knightley, της Kate Winslet και της Emma Watson.\nΠρόκειται για ένα αβίαστο beauty look, που δείχνει φυσική και γεμάτη λάμψη την επιδερμίδα και το οποίο λατρεύουν όλα τα κορίτσια στη Μεγάλη Βρετανία. Στην παρακάτω gallery θα σου εξηγήσουμε αναλυτικά πώς θα το πετύχεις, αλλά πρώτα ας σου δώσουμε μερικά hints.\nΓια να γίνεις κι εσύ ένα British girl θα πρέπει να έχεις ζουμερά, κόκκινα χείλη που μοιάζουν σαν να τα έχεις δαγκώσει, ροδοκόκκινα μάγουλα και αψεγάδιαστη επιδερμίδα χωρίς κανένα σημάδι. Δε σου φαίνεται τέλειο και απόλυτα φυσικό μακιγιάζ; Σίγουρα θα το λατρέψεις.\nΓιατί ωραία τα έντονα eye looks με eyeliner ή τα smoky eyes, καλά τα βαριά βραδινά μακιγιάζ, αλλά σαν την «καθαρή», υγιή και φρέσκια επιδερμίδα, που δεν είναι επιβαρυμένη με πολλά προϊόντα, δεν υπάρχει!\nΤο φρέσκο δέρμα είναι το παν! Για να το πετύχεις, ξεκίνα με μια ενυδατική κρέμα με χρώμα ή ένα ελαφρύ foundation, που θα επιτρέψει στην επιδερμίδα σου να λάμψει μέσα από το προϊόν.\nΒρες το χρώμα σου. Είναι πολύ σημαντική η ισορροπία χρώματος στο πρόσωπό σου. Γι’ αυτό μπορείς να χρησιμοποιήσεις ένα προϊόν πολλαπλών χρήσεων για χείλη και ζυγωματικά. Προτίμησε κρεμώδεις ή gel υφές, που «αγκαλιάζουν» το δέρμα και δημιουργούν και στα δύο σημεία έναν ροζ φυσικό τόνο.\nΧρησιμοποίησε τα δάχτυλά σου. Επίλεξε ένα κρεμώδες ρουζ και μην το απλώσεις με πινέλο. Άπλωσέ το με τα δάχτυλά σου. Έτσι, θα δείχνεις σαν να είναι αυτό το φυσικό σου χρώμα και σαν να μην έχεις χρησιμοποιήσει κανένα προϊόν μακιγιάζ.\nΟ τρόπος που απλώνεις τα προϊόντα παίζει ρόλο. Σκέψου σε ποια σημεία θα κοκκίνιζες. Ξεκίνα από τα μήλα και συνέχισε να απλώνεις προς τα κάτω. Αν χρησιμοποιείς ρουζ σε σκόνη, ξεκινά από τα ζυγωματικά και φτάσε με το πινέλο ως τη γνάθο.\nΕλαφρύ χρώμα στα χείλη. Για να γίνεις ένα British girl επίλεξε ένα lip stain, που έχει ελαφριά υφή και θα ενυδατώσει τα χείλη σου. Αν θες, μπορείς να απλώσεις το ίδιο προϊόν και στα ζυγωματικά σου.\nENGLISH ROSE MAKE UP


Κυνηγάει τις... συμπτώσεις ο Παντακίδης - Onsports.gr\nOnsports Team\t03 Νοεμβρίου 2011, 22:24\nΣΠΟΡ / Λαμία\nΚυνηγάει τις... συμπτώσεις ο Παντακίδης\nΟ κεντρικός της Λαμίας μιλάει για τη νίκη επί του Άρη και την παράδοση των τριών τελευταίων ετών απέναντι στους «κίτρινους».\nΜε τη φανέλα της Λαμίας πανηγύρισε την Τετάρτη (2/11) τη νίκη επί του Άρη στο τάι μπρέικ για τη 2η αγωνιστική της Volleyleague, με τη φανέλα του ΠΑΟΚ είχε και πάλι πανηγυρίσει τις δύο προηγούμενες χρονιές και μάλιστα με παρόμοιο τρόπο.\nΤην περίοδο 09-10, ο «δικέφαλος» είχε προηγηθεί με 0-2 σετ, παίρνοντας τελικά τη νίκη στο τάι μπρέικ, ενώ πέρυσι ο Άρης ήταν αυτός που προηγήθηκε με 2-0, αλλά πάλι ο ΠΑΟΚ πήρε τη νίκη, επικρατώντας με 23-25 στο 5ο σετ!\nΜιλώντας για το χθεσινό παιχνίδι, ο... κυνηγός των συμπτώσεων, Γιάννης Παντακίδης, είπε: «Η αλήθεια είναι ότι πιστεύω στις παραδόσεις, αλλά ούτε κι εγώ περίμενα ότι θα εξελισσόταν έτσι το παιχνίδι. Σε κάθε παιχνίδι προσπαθώ να δώσω το 100%, αλλά η αλήθεια είναι ότι χθες ένιωθα ότι μου έβγαιναν μέσα στο γήπεδο αυτά που ήθελα να κάνω. Το πιο σημαντικό είναι βέβαια ότι η δική μου καλή απόδοση συνδυάστηκε με τη νίκη της ομάδας, που την είχαμε ανάγκη».\nΟ 26χρονος κεντρικός συμφωνεί με τον προπονητή του ότι ζητούμενο για την ομάδα του είναι να αποκτήσει σταθερότητα: «Οδηγός για μας είναι τα τρία σετ με τον Άρη κι ο επαναληπτικός με την Μακάμπι. Αυτή είναι η πραγματική μας εικόνα, αλλά είμαστε μία νέα ομάδα, που δεν έχουμε αποκτήσει ακόμη ομοιογένεια. Θέλει υπομονή και επιμονή για να αποκτήσουμε σταθερότητα και πιστεύω ότι σύντομα θα είμαστε ακόμη καλύτερα».


Αιώνια πιστός | Αθλητικά - Ειδήσεις NewsIt.gr\nΠρώτη δημοσίευση: 17.02.2011 | 11:46 Ο αρχηγός του Παναθηναϊκού σε συνέντευξη που παραχώρησε σε βασκική εφημερίδα τόνισε πως δεν σκέφτεται να αποχωρήσει από το “τριφύλλι”, ενώ μίλησε και για τις αλλαγές που έγιναν στην ομάδα το καλοκαίρι.\n“Γιατί να φύγω από μία ομάδα όπου αισθάνομαι τόσο καλά; Ποτέ δεν υπήρχε ούτε ένας λόγος να φύγω. Από την πρώτη μέρα που ήρθα στον Παναθηναϊκό όλοι μου φέρονται με έναν φανταστικό τρόπο, τον καλύτερο που θα μπορούσα να φανταστώ. Κερδίζουμε τίτλους κάθε χρόνο, έχουμε καλή ομάδα, καλό προπονητή, φοβερούς φιλάθλους… Γιατί να φύγω λοιπόν;”, τόνισε αρχικά ο Δημήτρης Διαμαντίδης στην “Noticias de Alava”.\nΓια τον φετινό Παναθηναϊκό είπε: “Έφυγαν κάποιοι σημαντικοί παίκτες, αλλά έχουν έρθει άλλοι που είναι πραγματικά καλοί. Για πρώτη φορά μετά από αρκετά χρόνια υπήρξαν πολλές προσθαφαιρέσεις στο ρόστερ της ομάδας, ωστόσο η αγωνιστική φιλοσοφία του Παναθηναϊκού παραμένει αναλλοίωτη. Η ομάδα αυτή κατακτά τίτλους εδώ και πάνω από μία δεκαετία και πάντα κάνει μεγάλες προσπάθειες για να πετυχαίνει τους στόχους της. Στο χέρι μας είναι να υλοποιήσουμε αυτούς τους στόχους και φέτος”.\nΤέλος για τις αμυντικές του επιδόσεις είπε: “Δεν υπάρχει κάποιο μυστικό στην άμυνά μου. Απλώς προσπαθώ να κάνω το καλύτερο σε κάθε αγώνα. Δίνω το 100% κάθε λεπτό από τη στιγμή που πατώ το πόδι μου στο παρκέ. Τίποτα περισσότερο. Η άμυνα είναι ένα σημαντικό κομμάτι του μπάσκετ και προσπαθώ να βοηθώ την ομάδα μου σε όλους τους τομείς του αγώνα”.


Κοντομηνά Αρχεία – freegossip.gr\nΕλένη Μενεγάκη: Οι ΠΛΩΤΕΣ διακοπές της στην Κρήτη με τον ΠΡΟΕΔΡΟ και την Σπυροπούλου\nOn\t17 Σεπτεμβρίου 2020\nΕλένη Μενεγάκη: Οι ΠΛΩΤΕΣ διακοπές της στην Κρήτη με τον ΠΡΟΕΔΡΟ και την Σπυροπούλου Με το πολυτελές σκάφος “Quintessa” ταξίδεψαν στο Αιγαίο η Ελένη Μενεγάκη με τον αγαπημένο της, Ματέο Παντζόπουλο και την Κωνσταντίνα Σπυροπούλου ενώ στην παρέα τους ήταν και ο Χριστόφορος Παπακαλιάτης. ΘΟΔΩΡΗΣ...\nH αποκάλυψη του Βερύκιου για την «εισβολή» του Κοντομηνά στο πλατό της Μενεγάκη\nΤι συνέβη; Πρώτο θέμα σε όλες τις εκπομπές σήμερα είναι το τηλεοπτικό αντίο της Ελένης Μενεγάκη. Αποσπάσματα από τη χθεσινή της εκπομπή, οι δηλώσεις στους δημοσιογράφους αλλά και αποκαλύψεις για.\n«Απατεώνας με χίλια πρόσωπα» ήταν πριν «μεταμορφωθεί» σε γιατρό «μαϊμού» ο «Νικόλας Κοντός» ή «κύριος Νικολάου». Τα παραπάνω είναι μερικά από τα ψευδώνυμα που χρησιμοποιούσε ο 47χρονος Νίκος Κοντοστάθης, η.\nΣτην εκπομπή «Μαζί σου» μίλησε ο δικηγόρος του Δημήτρη Κοντομηνά, ο Δημήτρης Κούρεντας, που επιβεβαίωσε πως ο ψευτογιατρός είχε εξαπατήσει τον γνωστό επιχειρηματία, ο οποίος έχει υποβάλει μήνυση και αναμένουν την εκδίκαση της υποθέσεως. «Είναι αληθές ότι ο κ. Κοντομηνάς έχει υποβάλει μήνυση, εκκρεμεί η...\nΓιατρός – μαϊμού: Μέχρι και δώρα από τον… Τζόρτζ Μπους επιστράτευσε για να εξαπατήσει τον Δημήτρη Κοντομηνά\nΤο αιχμηρό σχόλιο για την έλλειψη ευαισθητοποίησης ως προς τα ζώα Και η δημόσια διαμαρτυρία της στον Κυριάκο Μητσοτάκη… Από την Ελένη Μενεγάκη μέχρι τη Νόνη Δούνια και την Τζένη.\nΔείτε όλα όσα είπε ο δικηγόρος στην εκπομπή “Μαζί σου”. Στην εκπομπή “Μαζί σου” μίλησε ο δικηγόρος του Δημήτρη Κοντομηνά, ο Δημήτρης Κούρεντας, που επιβεβαίωσε πως ο ψευτογιατρός είχε εξαπατήσει.\nΜέσα από τους λογαριασμούς του στα social media, αλλά και το Happy Day, ο Δήμος Βερύκιος αποχαιρέτησε τον Μάνο Μαλέλη, καλό φίλο και συνεργάτη τόσο του ίδιου όσο και του Δημήτρη Κοντομηνά. Όπως ανέφερε ο Μάνος Μαλέλης έπασχε από αυτοάνοσο νόσημα και δεν άντεξε τις...\nΤραγωδία για τον Alpha! Δύσκολες ώρες και για τον Δημήτρη Κοντομηνά\nΜία μεγάλη τραγωδία σημειώθηκε για την οικογένεια του ALPHA, μίας και ο Δήμος Βερύκιος μέσα από τον προσωπικό του λογαριασμό στο twitter, έκανε γνωστή την είδηση του θανάτου ενός στενού.


EKTAKTO>Ο Μητσοτάκης αθέτησε τη συμφωνία μας! - Κουρδιστό Πορτοκάλι\nkourdistoportocali.comNews DeskEKTAKTO>Ο Μητσοτάκης αθέτησε τη συμφωνία μας!\nΚάνει αντάρτικο πόλης\nEKTAKTO>Ο Μητσοτάκης αθέτησε τη συμφωνία μας!\nΜιλώντας στο OPEN η ναζιάρα Όλγα δήλωσε: «τα τελευταία 2,5 χρόνια έχω δουλέψει στο υπουργείο Πολιτισμού, ήμουν υπεύθυνη του τομέα Πολιτισμού, ένας δύσκολος και απαιτητικός τομέας, δεν είναι προνομιακός χώρος».\nΟπως αντιλαμβάνεστε αν την πιάσεις από τη μύτη θα σκάσει από τα νεύρα της. Τα χώνει στον Κυριάκο και τον απειλεί:


Aiolia | Syros - More than an island\nΛιμάνι: 450 m\nΧώρα: 0 km\nΝοσοκομείο: 20 m\nΠαραλία: 1 km\nΣτάση λεωφορείου: 50 m.\nAiolia στον χάρτη:\tAsimomiti, Ermoupoli 841 00, Greece\nΤα ενοικιαζόμενα διαμερίσματα AIOLIA στην καρδιά της Ερμούπολης δίνουν τη δυνατότητα στους επισκέπτες να απολαύσουν τις διακοπές τους σε έναν ιδιαίτερα προσεγμένο χώρο που συνδυάζει τη νησιωτική παράδοση με τη φιλοξενία. Το λευκό και το μπλε, οι διακοσμητικές λεπτομέρειες και οι μοντέρνες ανέσεις καλούν τους επισκέπτες να χαλαρώσουν πριν από τη βόλτα τους στην κοσμοπολίτικη πρωτεύουσα του νησιού ή να απολαύσουν ένα δροσερό κοκτέιλ στο roof garden απολαμβάνοντας τη μαγευτική θέα.\nΈτος Κατασκευής: 2000, Τελευταία Ανακαίνιση: 2014\n5 διαμερίσματα ενός δωμάτιου\nΥπεύθυνος: ΛΙΖΑ ΔΑΛΕΖΙΟΥ\nΤηλ.: 22810 86414\nFax: 22810 84213\nΚιν. : 6972094254\ne-mail Κρατήσεων: [email protected]\ne-mail Υπευθύνου: [email protected]\nΜεταφορά (με έξτρα χρέωση)\nΚΟΝΤΙΝΑ ΣΗΜΕΙΑ ΕΝΔΙΑΦΕΡΟΝΤΟΣ\t Όλα Μουσεια Συλλογοι ΕκκλησιεΣ Αξιοθεατα OδηγοΣ ΕστιασηΣ Ενοικιαση Αυτοκινητου Ξενοδοχεια Τουριστικοι ΠρακτορεΣ Ενοικιαζομενα δωματια


Το Βέλγιο άφησε εκτός την Ιταλία\nΟι Βέλγοι πανηγύρισαν μία μεγάλη πρόκριση\nΤο Βέλγιο, η Γερμανία η Ρωσία και η Σερβία είναι οι τέσσερις χώρες που πήραν την πρόκριση για τα ημιτελικά του Ευρωπαϊκού Πρωταθλήματος στο βόλεϊ.\nΤην έκπληξη των προημιτελικών την έκαναν οι Βέλγοι οι οποίοι επικράτησαν της Ιταλίας με 3-0 (25-21, 25-11, 25-23) και μπήκαν στην τετράδα για πρώτη φορά στην ιστορία τους. Το Βέλγιο ήταν καλύτερο σε όλη την διάρκεια του αγώνα και με όπλο του το μπλοκ όπου είχε 14 επιτυχημένα έφτασε στην νίκη. Αντίπαλος του Βελγίου στον ημιτελικό θα είναι η Ρωσία η οποία νίκησε κατά κράτος την Σλοβενία με 3-0 (25-17, 25-19, 25-19) και δείχνει ότι είναι η πιο σταθερή ομάδα της διοργάνωσης μέχρι τώρα. Οι Σλοβένοι δεν μπόρεσαν να ακολουθήσουν τους Ρώσους που νίκησαν κατά κράτος στην μάχη του φιλέ με 13 μπλοκ έναντι 2. Χωρίς να χάσει σετ προκρίθηκε και η Σερβία που νίκησε την Βουλγαρία με 3-0 (25-21, 25-22, 28-26). Η Βουλγαρία προσπάθησε κυρίως στο τρίτο σετ αλλά δεν μπόρεσε να πετύχει κάτι καλό. Τέλος η Γερμανία πήρε την πρόκριση κόντρα στην Τσεχία με 3-1 (25-22, 16-25, 25-23, 25-20). Οι Γερμανοί μετά την απώλεια του δεύτερου σετ με κάτω τα χέρια σοβαρεύτηκαν και πήραν την νίκη.\nΡωσία - Βέλγιο


Μάσκες προσώπου. Βρες την κατάλληλη για τον τύπο της επιδερμίδας σου! - Ζούμε Καλύτερα\nΣήμερα θα ασχοληθούμε με ένα θέμα που όλες μας απασχολεί, και αυτό δεν είναι άλλο από τις μάσκες καθαρισμού και ενυδάτωσης. Είναι απαραίτητες για την υγεία της επιδερμίδας μας, και συντελούν στην βαθύτερη ενυδάτωση και τον σωστό καθαρισμό, ούτως ώστε το πρόσωπό μας να παραμένει πάντα άψογο! Παρακάτω θα σου μιλήσω για τα είδη τους, και κατά πόσο συχνά πρέπει να τα χρησιμοποιείς, για να έχεις δέρμα ελαστικό και φωτεινό όλες τις μέρες τις εβδομάδας!\n– Scrub προσώπου\nΞεκινάμε πάντα από την απολέπιση. Στην αγορά θα βρεις μάσκες scrub, τις οποίες μπορείς να χρησιμοποιείς 1-2 φορές την εβδομάδα. Αφού καθαρίσεις καλά την επιδερμίδα σου, τοποθέτησε μία μικρή ποσότητα προϊόντος σε όλο σου το πρόσωπο αποφεύγοντας την περιοχή γύρω από τα μάτια και τα χείλη. Αναλόγως τη σύσταση της μάσκας (ειδικά αν περιέχει οξέα AHA) μπορείς να την αφήσεις για 5 λεπτά στο πρόσωπό σου. Στη συνέχεια, κάνε απαλές κυκλικές κινήσεις, για να βοηθήσεις τους κόκκους που περιέχονται να καθαρίσουν καλά τους πόρους της επιδερμίδας σου. Ξεπλένεις με κρύο νερό. Προσοχή: εάν έχεις ευρυαγγείες, απαγορεύεται το scrub στο πρόσωπό σου, παρά μόνο αν το προϊόν είναι πολύ απαλό και ενδείκνυται για τον τύπο του δέρματός σου. Εάν έχεις ακμή, μη χρησιμοποιήσεις scrub γιατί υπάρχει ο κίνδυνος της μόλυνσης. Αντιθέτως εκεί θα χρησιμοποιήσεις πράσινη άργιλο, όπου θα σου μιλήσω αμέσως για τη συγκεκριμένη μάσκα καθαρισμού.\n– Πράσινη άργιλος\nΗ μάσκα με πράσινη άργιλο είναι πολύ ευεργετική για την επιδερμίδα, καθώς δίνει άμεσα την αίσθηση του βαθύ καθαρισμού, της τόνωσης αλλά και της σύσφιξης της επιδερμίδας. Προτείνεται για μεικτά – λιπαρά δέρματα και όχι για τα ξηρά. Είναι πλούσια σε μαγνήσιο και άλλα μεταλλικά στοιχεία, τα οποία κάνουν την επιδερμίδα πιο λαμπερή, δίνουν ματ αποτέλεσμα, και καθαρίζουν σε βάθος τους πόρους από τους ρύπους της ατμόσφαιρας. Επίσης η χρήση της δεν πρέπει να ξεπερνά τις 2-3 φορές την εβδομάδα. Χρήση: Σε καθαρή επιδερμίδα, τοποθέτησε μία μικρή ποσότητα αποφεύγοντας την περιοχή των ματιών και των χειλιών (αυτό ισχύει για κάθε μάσκα καθαρισμού). Άφησε τη μάσκα να δράσει, 15-20 λεπτά, και στη συνέχεια ξέπλυνε το πρόσωπό σου με χλιαρό νερό αρχικά και στη συνέχεια με κρύο νερό. Νιώσε τώρα τη διαφορά στο δέρμα σου, καθώς θα είναι άμεσα πιο καθαρό, πιο λείο και πιο λαμπερό. Εάν είσαι ξηρή, θα βρεις μάσκα με ροζ άργιλο, η οποία είναι πιο ήπια και σέβεται τις ανάγκες του ξηρού δέρματος. Χρησιμοποίησέ την κατά τον ίδιο τρόπο.\n– Μάσκα peel – off / detox\nΤελευταία έχει μπει για τα καλά μας η μάσκα peel off, η οποία μόλις στεγνώσει, αφαιρείται απαλά με τα δάχτυλά σου χωρίς τη χρήση νερού. Η συγκεκριμένη μάσκα καθαρίζει επίσης σε βάθος, και υπάρχουν διάφοροι τύποι αναλόγως την επιδερμίδα σου. Φρόντισε να επιλέξεις τον κατάλληλο τύπο μάσκας για εσένα, καθώς θα βρεις από peel off για καθαρισμό, για σύσφιξη, για λάμψη. Πάντα σε καθαρή επιδερμίδα, την τοποθετείς κατά τον ίδιο τρόπο, με τη μόνη διαφορά οτι στη συνέχεια θα την τραβήξεις απαλά αφού στεγνώσει, ξεκινώντας από το πηγούνι σου και απαλά προχωρώντας προς τα πάνω. Στη συνέχεια τοποθέτησε την τονωτική lotion σου, και προχώρησε στην ενυδάτωση. Το προϊόν αυτό μπορεί να χρησιμοποιηθεί 1-2 φορές την εβδομάδα, αναλόγως τον τύπο του δέρματός σου αλλά και τις οδηγίες χρήσης του προϊόντος.\nΟι μάσκες ενυδάτωσης είναι πολύ βασικό προϊόν για την ελαστικότητα και την ενυδάτωση σε βάθος του δέρματός σου. Αναλόγως τον τύπο της επιδερμίδας σου, φρόντισε να επιλέξεις τη σωστή για σένα, γιατί είναι διαφορετικά τα συστατικά που περιέχονται τόσο για μία μεικτή όσο και για μία ξηρή επιδερμίδα. Για τα λιπαρά δέρματα οι μάσκες χρησιμοποιούνται ως εξής: τις τοποθετείς στο πρόσωπό σου, αφήνοντάς τις γύρω στα 20 λεπτά για να ενυδατωθείς σωστά. Στη συνέχεια τις ξεπλένεις με άφθονο νερό. Τώρα, για τις ξηρές επιδερμίδες, τα πράγματα είναι διαφορετικά, καθώς μπορείς να αφήσεις τη μάσκα στο πρόσωπό σου όλο το βράδυ να δράσει, και στη συγκεκριμένη περίπτωση η μάσκα αυτή πρέπει να έχει την ένδειξη leave-in. Συνήθως περιέχει shea butter και πεπτίδια, απαραίτητα συστατικά για τη θρέψη ενός ξηρού δέρματος.\n– Μάσκα tissue\nΕίναι οι λεγόμενες υφασμάτινες μάσκες που επίσης έχουν μπει στη ζωή μας τα τελευταία χρόνια. Χρησιμοποιούνται κατά τον ίδιο τρόπο, με τη διαφορά οτι όταν τα συστατικά της μάσκας απορροφηθούν από την επιδερμίδα σου, απλά το μόνο που θα κάνεις είναι να αφαιρέσεις τη μάσκα από το πρόσωπό σου. Επειδή οι συγκεκριμένες μάσκες είναι πλούσιες σε ενυδατικά συστατικά, μετά την εφαρμογή της δε χρειάζεται να βάλεις έξτρα ενυδάτωση, παρά μόνο μετά από λίγες ώρες αν και εφόσον το πρόσωπό σου το έχει ανάγκη.\nΕδώ να σημειώσω οτι για τα κανονικά δέρματα, υπάρχουν πολλές επιλογές για κάθε είδος μάσκας καθώς είναι αυτά που δεν έχουν ιδιαίτερες απαιτήσεις. Π.χ. ένα δέρμα κανονικό μπορεί άνετα να χρησιμοποιήσει και την πράσινη και τη ροζ άργιλο για καθαρισμό, και αυτό θα εξαρτηθεί από τις ανάγκες που έχει το δέρμα αυτό κατά την εκάστοτε χρονική περίοδο. Επίσης, μπορείς να χρησιμοποιήσεις όποια μάσκα ενυδάτωσης θες, αναλόγως την αίσθηση που θέλεις να σου αφήνει.\nΝα χρησιμοποιείς λοιπόν τις μάσκες σου, και να μην ξεχνάς τη σωστή σειρά: απολέπιση, καθαρισμός σε βάθος, και ενυδάτωση. Προσπάθησε να βάλεις αυτή τη διαδικασία στην ρουτίνα σου, 1-2 φορές την εβδομάδα, και θα δεις οτι η επιδερμίδα σου θα αρχίζει να αλλάζει μέρα με τη μέρα. Ραντεβού λοιπόν την άλλη εβδομάδα, με κάτι εντελώς διαφορετικό. Μέχρι τότε, να μην ξεχνάς να λάμπεις, you are unique!!!


Καμτσάτκα: Έσπασε το ρεκόρ των -42,7 βαθμών - Meteo24news\nΚαμτσάτκα: Έσπασε το ρεκόρ των -42,7 βαθμών\nΑσία , Ρωσία\nΑν στην Ελλάδα πιστεύουμε πως ο καιρός τις τελευταίες 2 ημέρες έχει κρυώσει και πως χρειάζεται να ντυνόμαστε ζεστά για να κυκλοφορήσουμε στο δρόμο, άραγε τι έχουν να πουν οι κάτοικοι της Καμτσάτκα που βλέπουν τον υδράργυρο να βρίσκεται μερικές δεκάδες βαθμούς κάτω από το μηδέν;;\nΗ χερσόνησος Καμτσάτκα είναι ίσως ένα από τα πιο εχθρικά προς τον άνθρωπο μέρος στον πλανήτη, καθώς χαρακτηρίζεται από το βαρύ ψύχος, τα ενεργά ηφαίστεια (ηφαίστειο Καμτσάτκα) και τους συχνούς δυνατούς σεισμούς. Ανήκει στη Ρωσία και βρίσκεται μεταξύ του Ειρηνικού ωκεανού και της Οχοτσικής θάλασσας. Παρόλες τις δυσμενείς συνθήκες διαβίωσης, 322.000 άνθρωποι κατοικούν εκεί και ασχολούνται κυρίως με την ξυλεία, την αλιεία και τον στρατό!\nΤην Τρίτη 4/2 σημειώθηκε νέρο ρεκόρ χαμηλής θερμοκρασίας στην πόλη Νατσίκι όταν το θερμόμετρο άγγιξε τους -43,4 βαθμούς, καταρρίπτοντας το προηγούμενο ρεκόρ από το 1973, των -42,7 βαθμών Κελσίου. Αν συνυπολογίσουμε τους ανέμους που αγγίζουν τα 9 μποφόρ (24m/s), η αίσθηση του κρύου θα είναι πολύ χαμηλότερη. Την ημέρα πάντως ο καιρός ζεσταίνει κάπως καθώς οι μέγιστες θερμοκρασίες σκαρφαλώνουν στους -20 με -15 βαθμούς Κελσίου!


Μα πού τα βρίσκουν τόσα λεφτά; Συνταξιούχος έκρυβε από την εφορία 2 εκατ. ευρώ – Καραμπινάτες παραβάσεις – Politis Online\nΜα πού τα βρίσκουν τόσα λεφτά; Συνταξιούχος έκρυβε από την εφορία 2 εκατ. ευρώ - Καραμπινάτες παραβάσεις\nΓιατροί, έμποροι, συνταξιούχοι, μπαρ και εστιατόρια εντοπίστηκαν με παραβάσεις εκατομμυρίων ευρώ. Όργιο φοροδιαφυγής με «θαμμένα»… εισοδήματα και σε γραφεία τελετών, αλλά και από συνταξιούχο που έκρυβε 2 εκατ. ευρώ.\nΟι πιο «εντυπωσιακές»-σε νούμερα- παραβάσεις που εντόπισε η ΑΑΔΕ\n-Συνταξιούχος στην ευρύτερη περιοχή της Μαγνησίας κατά τις χρήσεις 2012- 2014 απέκρυψε εισοδήματα συνολικής αξίας άνω των 2.190.000€.\n-Αποδείχτηκε ως τεχνητή διευθέτηση η σύσταση εταιρείας εμπορίας φρούτων σε χώρα με προνομιακό φορολογικό καθεστώς, χωρίς πραγματική οικονομική και εμπορική δραστηριότητα, με σκοπό την αποφυγή φορολόγησης στην Ελλάδα εισοδημάτων των χρήσεων 2017 και 2018 άνω των 278.000€.\n-Σε εστιατόριο στην ευρύτερη περιοχή των Ιωαννίνων κατά τις χρήσεις 2015- 2018 διαπιστώθηκε ανακριβής υποβολή δηλώσεων εισοδήματος και Φ.Π.Α. αποκρύπτοντας φορολογητέα ύλη ύψους 315.000€.\n2 εκατ. ευρώΑΑΔΕσυνταξιούχοςφοροδιαφυγή\nΕπιτέλους μίλησε: «Πώς θα ζήσω με αυτό το βάρος; Προσεύχομαι κάθε μέρα να γίνει καλά η Αλεξία»


Catechetical School' s Crafts: Πως πρέπει να αντιδρά ο Ορθόδοξος Χριστιανός όταν υβρίζεται η πίστη του;\nΠως πρέπει να αντιδρά ο Ορθόδοξος Χριστιανός όταν υβρίζεται η πίστη του;\n«Ένας ἄνθρωπος νά μέ ὑβρίση, νά φονεύση τόν πατέρα μου, τήν μητέρα μου, τόν ἀδελφόν μου, καί ὕστερα τό μάτι νά μοῦ βγάλη, ἔχω χρέος ὡσάν χριστιανός νά τόν συγχωρήσω. Τό δέ νά ὑβρίση τόν Χριστόν μου καί τήν Παναγίαν μου, δέν θέλω νά τόν βλέπω.» - Άγιος Κοσμάς ο Αιτωλός\nΜε αφορμή τις εμετικές ύβρεις εναντίον του Γέροντος Παϊσίου και όχι μόνο, ήρθε ξανά στην επιφάνεια ένα ζήτημα που απασχολεί τους Ορθοδόξους Χριστιανούς εδώ και καιρό: Πώς πρέπει να αντιδρούμε όταν βλασφημούνται τα ιερά και τα όσιά μας, η πίστη μας; Οφείλουμε να μένουμε απαθείς "ως Χριστιανοί" (όπως λένε κάποιοι) ή να αντιδρούμε δυναμικά, υπερασπιζόμενοι και ομολογώντας με παρρησία την Αλήθεια της Ορθοδοξίας;\nΗ πρώτη άποψη, που στηρίζεται σε επιχειρήματα τύπου "Ο Χριστός γύρισε και το άλλο μάγουλο όταν τον χαστούκισαν" και άλλες τέτοιες διδασκαλίες "αγάπης", βρίσκει σύμφωνους, εκτός από τους Χριστιανούς που τις επικαλούνται και τους εχθρούς μας, δηλαδή τους βρωμερούς αντιχρίστους! Κάτι απόλυτα λογικό, αφού έτσι έχουν το πεδίο ελεύθερο για να ξεράσουν τον αρρωστημένο οχετό τους και να βεβηλώσουν το όνομα του Χριστού, της Παναγίας, των Αγίων και των Γερόντων μας!\nΌπως ίσως θα έχετε καταλάβει, εμείς είμαστε υπέρ της άλλης άποψης, δηλαδή της ΔΥΝΑΜΙΚΗΣ ΑΝΤΙΔΡΑΣΗΣ! Χωρίς αυτό να σημαίνει πως θα σφάξουμε ή θα κάψουμε κανέναν, όπως κάποιοι άλλοι. Όμως, θα υπερασπιστούμε με δυναμισμό την Πίστη μας!\nΟ ίδιος ο Χριστός, δίδαξε την Αγάπη προς όλους, ακόμα και τους εχθρούς μας, ΔΙΔΑΞΕ ΟΜΩΣ ΚΑΙ ΤΑ ΟΥΑΙ! Αυτές τις φοβερές επιτιμήσεις στους Υποκριτές και Φαρισαίους, που είχαν σκοπό παιδαγωγικό, μιας κι εκείνοι έκαναν πως "δεν καταλαβαίνουν" με άλλο τρόπο!\nΣτην παραβολή της ξηρανθείσης συκής, την καταράστηκε "να μη βγάλει καρπό εις τον αιώνα"! Και λοιπόν; Τι σημαίνει αυτό; Ότι ο Κύριός μας κήρυττε το μίσος και την τιμωρία;;;\nΟΧΙ! Απλά, ο Χριστός ΕΙΝΑΙ ΘΕΟΣ ΔΙΚΑΙΟΣΥΝΗΣ! Τίποτα περισσότερο, τίποτα λιγότερο!\nΚαλεί τους πάντες κοντά του. Νουθετεί ακόμα και τους χειρότερους εχθρούς και υβριστές του. ΤΑΥΤΟΧΡΟΝΑ ΟΜΩΣ, ΤΟΥΣ ΕΛΕΓΧΕΙ!\nΌταν λοιπόν Εκείνος μας δείχνει με το φωτεινό Του παράδειγμα τον ενδεδειγμένο τρόπο αντιμετώπισης των βλασφήμων, ποιοι είμαστε εμείς - κι ακόμα χειρότερα, κάποιοι Μητροπολίτες - να το αμφισβητήσουμε;\nΟ Ορθόδοξος Χριστιανός οφείλει να υπερασπίζεται την Πίστη του με κάθε τρόπο! Κι αυτό γιατί είναι ΘΡΗΣΚΕΙΑ ΖΩΝΤΑΝΗ, ΜΕ ΠΑΡΟΥΣΙΑ ΘΕΟΥ και όχι ένα απλό φολκλορικό κατάλοιπο άλλων εποχών!\nΑν λοιπόν πρέπει να προτείνουμε τρόπους αντιμετώπισης των υβριστών, διαλέγουμε τους εξής:\nΠΙΣΤΗ, ΠΡΟΣΕΥΧΗ ΚΑΙ ΟΜΟΛΟΓΙΑ!\nΤα εκατομμύρια μάρτυρες της Εκκλησίας μας, μαρτύρησαν ομολογώντας Χριστό! Κι εμείς δεν θα βγάζουμε άχνα, για να μην μας κατηγορήσουν οι σκοταδιστές χριστιανομάχοι για...φανατικούς;\nΑπαντάμε, σε εκείνους και σε κάποιους αντι - ορθόδοξους, με την διαχρονική ρήση του Στρατηγού Μακρυγιάννη:\n« Ὅταν μοῦ πειράζουν τὴν πατρίδα μου καὶ θρησκεία μου, θὰ μιλήσω, θὰ ῾νεργήσω κι᾿ ὅ,τι θέλουν ἂς μοῦ κάμουν!»\nΑναρτήθηκε από Catechetical School' s Crafts στις 8:04 μ.μ.\nΕτικέτες Άγιος Κοσμάς ο Αιτωλός, Κύριος Ιησούς Χριστός, Ομολογία πίστης, Ορθοδοξία


«Καλύτερα νέα για τον Τόμας μπορεί να έχουμε σε μήνες» - Star.gr\nLIFESTYLE Πέμπτη, 4 Απριλίου 2013, 08:10\n«Καλύτερα νέα για τον Τόμας μπορεί να έχουμε σε μήνες»\nΘα μεταφερθεί σε νοσοκομείο του Εξωτερικού; Τι λέει ο θείος του\n«Η αναμονή θα είναι μακρά», λέει ακόμα μία φορά ο θείος του Τόμας Πρωτόπαπα, τονίζοντας πως ο νεαρός ηθοποιός είναι εν ζωή, ωστόσο, αυτή τη στιγμή δεν υπάρχει το ενδεχόμενο να αποσυνδεθεί από τα μηχανήματα ή να μεταφερθεί στο Εξωτερικό.\nΣε νέες του δηλώσεις, ο θείος του 26χρονου αναφέρει: «ό,τι ήταν να γίνει ιατρικώς, έχει γίνει. Η κατάσταση είναι δύσκολη... Ένα σημαντικό στοιχείο είναι ότι ο Τόμας είναι στη ζωή κι αυτό απαντάει σε πολλά πράγματα, αλλά δυστυχώς δεν υπάρχει καμία βελτίωση στις αντιδράσεις του».\nΣχεδόν τρεις εβδομάδες μετά το ατύχημα – σοκ, ο νεαρός ηθοποιός δεν έχει παρουσιάσει θετικά σημάδια εκτός του ότι η πίεση του εγκεφάλου του μειώθηκε σε σημαντικό ποσοστό.\n«Μπαίνει σε μία μακρά αναμονή και μπορεί να έχουμε νέα, που θα είναι πολύ καλύτερα, μετά από αρκετούς μήνες», συνεχίζει ο Γιώργος Πρωτόπαπας, ξεκαθαρίζοντας πως ο Τόμας είναι απαραίτητο να μείνει στα μηχανήματα. «Αποσύνδεση σημαίνει πολύ μεγαλύτερη βελτίωση. Αυτό μπορεί να γίνει πολύ αργότερα», προσθέτει.\nΤέλος, ο θείος του ηθοποιού ξεκαθαρίζει πως προς το παρόν ο Τόμας θα παραμείνει στην Εντατική του ΚΑΤ: «δεν γνωρίζω τι θα γίνει σε δύο εβδομάδες, αλλά, αυτή τη στιγμή, δεν συντρέχει λόγγος μετακίνησής του».


Πες «αντίο» στις ρυτίδες με μια μάσκα ομορφιάς με μέλι και κακάο •YgeiaOnline\nΘέλεις δεν θέλεις κάποια στιγμή θα εμφανιστούν στην επιδερμίδα σου τα πρώτα σημάδια γήρανσης, δηλαδή οι λεπτές γραμμές και μετέπειτα οι πιο έντονες ρυτίδες. Σε όλες μας θα συμβεί αυτό. Βέβαια, με μια καλή και τακτική ρουτίνα ομορφιάς αυτό μπορείς κατά πολύ να το καθυστερήσεις.\nPrevious Post Πάτρα: Τα μηνύματα Μάνου και Ρούλας – «Θα έχουμε απώλεια κάθε φορά που φεύγω από το σπίτι;»\nNext Post «Η Ρούλα είναι μαγκάκι – Ίσως να μην μάθουμε ποτέ τι συνέβη», λέει ο δικηγόρος της Πισπιρίγκου


Πρώτες βοήθειες: Το μωρό πνίγεται! | Διακόνημα\nΤι κάνετε όταν δείτε το μωρό σας να πνίγεται; Πάνω απ’ όλα ψυχραιμία!\n– Δώστε του 5 μικρά χτυπήματα στην πλάτη, ανάμεσα στις ωμοπλάτες, με τη βάση της παλάμης. – Εάν δεν καταφέρετε να αποβάλετε το αντικείμενο που, γυρίστε το ανάσκελα έτσι ώστε η πλάτη του να ακουμπάει στο βραχίονα σας. Και εδώ, κρατήστε το κεφάλι χαμηλότερα από το σώμα.\n– Συνεχίστε τα χτυπήματα στην πλάτη και τις πιέσεις στο στήθος έως ότου το αντικείμενο αφαιρεθεί ή έως ότου το μωρό μπορέσει να αναπνεύσει. – Αν το βρέφος χάσει τις αισθήσεις του, ξεκινήστε τεχνητή αναπνοή. Εάν βήχει, αυτό σημαίνει ότι το μωρό αναπνέει. Δώστε ελαφρά χτυπήματα στην πλάτη και τίποτε άλλο. – Κρατείστε όσο γίνεται την ψυχραιμία σας και μην δείξετε ταραχή προς το παιδί. – Αν με τις παραπάνω πρώτες βοήθειες δεν καταφέρετε να βγάλετε το ξένο σώμα, καλέστε αμέσως τις πρώτες βοήθειες.


Ινιάριτου: Καλό το Netflix, αλλά δείτε και κινηματογράφο | Έθνος\nΧαβιέ Μπαρδέμ και Αλεχάντρο Ινιάριτου (AP Foto/Evan Agostini, Archivo)\nΣΙΝΕΜΑ 15.05.2019 11:51\nΤελευταία Ενημέρωση 15.05.2019 16:40\n«Δεν είμαι πολιτικός», είπε ο Ινιάριτου όταν ρωτήθηκε για τις πολιτικές του προέδρου των ΗΠΑ Ντόναλντ Τραμπ\nΟ Mεξικανός σκηνοθέτης Αλεχάντρο Γκονζάλες Ινιάριτου, πρόεδρος της κριτικής επιτροπής του 72ου φεστιβάλ των Καννών, εξήρε την «κοινή εμπειρία» των σινεφίλ που παρακολουθούν ταινίες στις αίθουσες, όπως στο γαλλικό κινηματογραφικό φεστιβάλ, σε συνέντευξη Τύπου στις Κάννες σε μια συνάντηση με τον Τύπο από όλο τον κόσμο, λίγο πριν από την έναρξη του φεστιβάλ.\nΟ Ινιάριτου είναι ο πρώτος Μεξικανός που διατελεί πρόεδρος του φεστιβάλ. Ο βραβευμένος με Όσκαρ σκηνοθέτης ταινιών όπως «Birdman, η «Απρόσμενη Αρετή της Αφέλειας» και «Η Επιστροφή» έδωσε μια παθιασμένη ομιλία για τη σημασία της εμπειρίας μέσα σε μια κινηματογραφική αίθουσα. «Πιστεύω ακράδαντα ότι παρακολουθώ δεν σημαίνει βλέπω μια ταινία», είπε ο Ινιάριτου. «Ο κινηματογράφος γεννήθηκε για να προσφέρει ένα κοινό βίωμα».\n«Δεν έχω τίποτε κατά της συνήθειας να παρακολουθώ στο κινητό τηλέφωνο, στο iPad ή στον υπολογιστή», είπε Ινιάριτου. «Αλλά ξέρω ότι το να παρακολουθείς μια ταινία εκεί δεν είναι το ίδιο... Το Netflix κάνει σπουδαία δουλειά. Είναι σπουδαίο που υπάρχει στην τηλεόραση. Αλλά γιατί να μην δοθεί στον κόσμο η επιλογή να ζήσει την εμπειρία του κινηματογράφου;».\n«Δεν είμαι πολιτικός», είπε ο Ινιάριτου όταν ρωτήθηκε για τις πολιτικές του προέδρου των ΗΠΑ Ντόναλντ Τραμπ. «Ως καλλιτέχνης, μπορώ να εκφράζω μέσω της δουλειάς μου τί πιστεύω ότι είναι αλήθεια. Πιστεύω ότι γι' αυτό που συμβαίνει το πρόβλημα είναι η άγνοια. Ο κόσμος δεν ξέρει, είναι πολύ εύκολο να χειραγωγείται».\nΟ Ινιάριτου είπε ότι προσπάθησε να αναδείξει το μεταναστευτικό πρόβλημα με την ταινία του εικονικής πραγματικότητας του 2017 «Carne Y Arena» που παρουσίασε για πρώτη φορά στις Κάννες πριν από δύο χρόνια.\n«Ξέρουμε πως τελειώνει αυτή η ιστορία, αν επιμείνουμε σε αυτή την δοκιμασία», είπε ο Ινιάριτου παραπέμποντας στην έναρξη του Β΄Παγκοσμίου Πολέμου. «Πιστεύουμε ότι εξελισσόμαστε με την τεχνολογία και τα μέσα κοινωνικής δικτύωσης. Μοιάζει σαν κάθε τουίτ να είναι ένα τούβλο που κτίζει την απομόνωση, τη μεγάλη απειλή, την παράνοια».\n[Με πληροφορίες από Variety, ΑΠΕ-ΜΠΕ]


Επιχείρηση "αριστερό μπακ" στην Μanchester City | Englishfootball |\nHome / Αγγλία / Premier League / Επιχείρηση «αριστερό μπακ» στην Μanchester City\nΕπιχείρηση «αριστερό μπακ» στην Μanchester City\nΤην απόκτηση ποδοσφαιριστών για τη θέση του αριστερού μπακ έχει βάλει στο πρόγραμμα η Manchester City.\nΟι φήμες λοιπόν αναφέρουν πως οι τωρινοί αριστεροί μπακ των «πολιτών», Clichy και Kolarov, είναι έτοιμοι γι’ αποχώρηση. Έτσι οι ιθύνοντες της ομάδας του Manchester θέλουν να φέρουν τους αντικαταστάτες τους. Οι δύο υποψήφιοι λοιπόν είναι οι Kolasinac και Gaya.\nO Kolasinac αγωνίζεται στη Schalke και αποτελεί ένα εκ των καλύτερων μπακ της Bundesliga. Όπως σας έχουμε αναφέρει, πολλές είναι οι ομάδες που ενδιαφέρονται για τον παίκτη, με την Milan να έχει τον πρώτο λόγο. Όμως η City ποντάρει στο γεγονός ότι ο Βόσνιος θαυμάζει τον Pep Guardiola και θέλει να συνεργαστεί με τον Καταλανό.\nΟ επόμενος είναι ο Jose Gaya. Αγωνίζεται στη Valencia και είναι μόλις 21 ετών. Σε αυτή την περίπτωση, η συμφωνία αναμένεται να κριθεί στην παρουσία του Eliaquim Mangala. Ο Γάλλος ανήκει στη City και αγωνίζεται στην Valencia ως δανεικός. Στους «πολίτες» δεν υπολογίζεται, ενώ οι Ισπανοί θέλουν να τον κρατήσουν. Οπότε, πολύ πιθανό να συμφωνηθεί μια ανταλλαγή μεταξύ των δύο συλλόγων για τους παίκτες.\nGayaKolasinacManchester CityΜάντσεστερ ΣίτυΜεταγραφές\n← Previous Story «Στα χαμηλά» ψάχνει για ποδοσφαιριστή η Crystal Palace\nNext Story → Tον Gray της Leicester θέλουν Liverpool και Everton


Crazy World - Greek Scorpions FanClub\n1990: Τα συντρίμμια του τείχους του Βερολίνου είναι ακόμα φρέσκα από την προηγούμενη χρονιά. Λίγο αργότερα, η Ανατολική και η Δυτική Γερμανία θα ενωθούν. Η πτώση του κομμουνισμού στην Σοβιετική Ένωση είναι γεγονός. Το τέλος του Ψυχρού Πολέμου πλησιάζει. Οι Detroit Pistons του Isiah Thomas στέφονται πρωταθλητές στο NBA. Στο μουντιάλ, η εθνική ομάδα της Γερμανίας νικά την αντίστοιχη της Αργεντινής στον τελικό με 1-0 (Brehme, 85′) και κατακτά το τελευταίο της τρόπαιο μέχρι σήμερα. Η ιδιωτική τηλεόραση γεννιέται.\nΤο “Wind Of Change” κατακλύζει τις μουσικές εκπομπές, κάνοντας τεράστια επιτυχία ανά τον κόσμο.\nΟι Scorpions είναι εξοικειωμένοι με την επιτυχία αυτή, αφού έχουν ήδη καταξιωθεί εμπορικά. Το “Crazy World” αποτελεί την ενδέκατη δισκογραφική τους δουλειά, και η αντιπολεμική μπαλάντα είναι αναμφισβήτητα ο ομφαλός του δίσκου (αλλά και ο βασικός παράγοντας αγοραστικής προσέλκυσης). Μιλάει για το προαναφερθέν τείχος, τη διχόνοια, την παράνοια του πολέμου, και αγγίζει πολλούς. Πείθει πιτσιρικάδες -και όχι μόνο- να αγοράσουν το βινύλιο, την κασέτα, το πρωτοεμφανιζόμενο τότε CD.\nΤο άλμπουμ είναι ιδανικό για την πρώτη επαφή κάποιου με το συγκρότημα, αλλά και γενικά με το hard rock, περιέχοντας ευκολοάκουστα πιασάρικα τραγούδια, όπου τραχύτητα και μελωδία ισοσταθμίζονται, και το μοτίβο κουπλέ/ρεφρέν/κουπλέ/ρεφρέν/σόλο/ρεφρέν πρωταγωνιστεί.\nΜετά το “Savage Amusement”, η μπάντα είχε εκφράσει την απαξίωσή της προς αυτό, προσάπτοντάς του πολύ γυαλισμένο και «ποπ» ήχο σε σχέση με τις προγενέστερες δουλειές τους.\nΣαν αποτέλεσμα ο ήχος γίνεται πιο σκληρός και τα glam στοιχεία λιγοστεύουν. Τα καλογραμμένα χιτ “Tease Me Please Me” και “To Be With You In Heaven” διαφοροποιούνται σε στυλ από αυτά του παρελθόντος, διατηρώντας όμως τον χαρακτηρισμό hard ‘n’ heavy, και καταφέρνουν να εισάγουν τη μπάντα σε ένα ακόμη ευρύτερο κοινό.Την ίδια στιγμή, τα “Don’t Believe Her”, “Lust Or Love”, “Hit Between The Eyes” και “Crazy World” κρατάνε τους παλιούς οπαδούς.\nΗ καθιερωμένη μπαλάντα στο κλείσιμο αντιπροσωπεύεται με το “Send Me An Angel”, το οποίο στέκεται ψηλά σε έναν, εν γένει, αξιοπρεπή δίσκο. Η παραγωγή του Keith Olsen, γεμάτη και δυνατή, είναι ίσως η πιο ολοκληρωμένη του συγκροτήματος μέχρι τότε, χωρίς να εκμοντερνίζεται σε μεγάλο βαθμό, και παραμένει φρέσκια ακόμα και σήμερα, είκοσι χρόνια μετά.\nΤο “Crazy World” είναι ίσως το πιο ισορροπημένο άλμπουμ που θα μπορούσαν να βγάλουν οι Scorpions το ’90, γεφυρώνοντας με συμμετρία την δεύτερη με την τρίτη τους περίοδο. Και όπως όλα τα προηγούμενά τους, έφερε πολλούς νέους οπαδούς στον χώρο της σκληρής μουσικής. Ιδιότητα που οφείλουν να αναγνωρίζουν στους Σκορπιούς ακόμη και οι μεγαλύτεροι επικριτές τους. Ένα άλμπουμ που έμεινε κλασικό, περιέχοντας την απαραίτητη δόση νοσταλγίας, και στάθηκε ικανό να παγώσει και να κουβαλήσει αναμνήσεις από μία άλλη εποχή.


Στο Metropolis 95.5 και στην εκπομπή «Τρίτο Ημίχρονο» φιλοξενήθηκε ο Μπρούνο Φρέιτας.\nΟ Πορτογάλος δημοσιογράφος του «Radio Santiago» και της «Record», μίλησε για την περίπτωση του Φελίπε Σοάρες με τον οποίο φλερτάρει ο ΠΑΟΚ, εξηγώντας τον τρόπο που λειτουργεί τόσο ο προπονητής της ομάδας, Σα Πίντο, όσο και ο πρόεδρος της, Βίτορ Μαγκαλιάες, τα οικονομικά δεδομένα της μεταγραφής και το... όχι που είπε η διοίκηση στα 6 εκατομμύρια της Πόρτο το καλοκαίρι.\nΣτην αρχική του τοποθέτηση, ανέφερε: «Το κύριο ζήτημα που τίθεται από τον Σα Πίντο είναι να μην αποχωρήσει κανένας επιπλέον ποδοσφαιριστής από τον σύλλογο, ειδικότερα από την βασική ενδεκάδα, καθώς υπάρχει η μάχη της παραμονής. Ο πρόεδρος της Μορεϊρένσε δεν μιλάει πολύ στο ευρύ κοινό και ενδεχομένως να έχει και άλλη άποψη για τη μεταγραφική περίοδο του Ιανουρίου. Οι ποδοσφαιριστές της ομάδας πληρώνονται στην ώρα τους, δεν έχει οικονομικά ζητήματα και βρίσκεται σε μία περίοδο που προσπαθεί να φτιάξει τις ακαδημίες της και μία σειρά εγκαταστάσεων για αυτόν τον λόγο χρειάζεται κάποια επιπλέον χρήματα. Επίσης, είναι ένα κλαμπ που έχει στη φιλοσοφία της το να πουλάει ποδοσφαιριστές σε άλλους συλλόγους».\nΓια να προσθέσει για τον ποδοσφαιριστή: «Ο Φελίπε Σοάρες κρίνει πως είναι η κατάλληλη στιγμή καθώς θέλει να φύγει και το έχει πει και σε συμπαίκτες του, αλλά ξέρει πως η ομάδα θα βάλει οικονομικά εμπόδια. Η Πόρτο είχε ενδιαφερθεί για την περίπτωση του ποδοσφαιριστή, αλλά τα 6 εκατομμύρια που έδωσε το καλοκαίρι δεν ήταν αρκετά για να πείσουν την Μορεϊνένσε για να τον παραχωρήσει. Ο ίδιος θέλει να βρίσκεται σε έναν σύλλογο με υψηλές φιλοδοξίες, όπως έχει και ο ίδιος και να διεκδικεί τίτλους».\nΓια τα αγωνιστικά του χαρακτηριστικά: «Είναι ένα κλασσικό «8αρι», παράδειγμα ποδοσφαιριστή box to box, είναι ένας παίκτης που μπορεί να σταθεί σε ομάδες όπως η Μπράγκα στην Πορτογαλία, αλλά έχω ερωτήματα για το βήμα παραπάνω. Επίσης του αρέσει αρκετά να πατάει την αντίπαλη περιοχή χωρίς να αφήνει τα αμυντικά του καθήκοντα, όπου είναι πολύ καλός επίσης».


Θεσσαλονίκη: Διαμαρτυρία φοιτητών για τις «ουρές της ντροπής» στη λέσχη του ΑΠΘ (Βίντεο, φωτογραφίες)\nΔημοσίευση 22 Οκτωβρίου 2021, 14:00 / Ανανεώθηκε 22 Οκτωβρίου 2021, 14:37\n«Θέλουμε να τρώμε ανθρώπινα και να μην ξαναδούμε τις ουρές της ντροπής για ένα πιάτο φαΐ».\nΠαράσταση διαμαρτυρίας πραγματοποίησαν φοιτητικοί σύλλογοι και οι αγωνιστικές κινήσεις έξω από τη φοιτητική λέσχη του Αριστοτέλειου Πανεπιστημίου Θεσσαλονίκης.\nΣύμφωνα με το voria.gr, οι φοιτητές κατήγγειλαν τις συνθήκες διανομής και τις ουρές που έχουν παρατηρηθεί τις τελευταίες δύο εβδομάδες την ώρα που οι φοιτητές περιμένουν να παραλάβουν το φαγητό τους με take away. Ανέφεραν, μάλιστα, πως οι φοιτητές έγιναν μάρτυρες μιας ακραίας κατάστασης: «Θέλουμε να τρώμε ανθρώπινα και να μην ξαναδούμε τις ουρές της ντροπής για ένα πιάτο φαΐ».\nΖήτησαν να ληφθούν άμεσα μέτρα για την επίλυση του προβλήματος και ανοίξουν κανονικά και η άνω αλλά και η κάτω λέσχη, στις οποίες οι φοιτητές θα μπορούν να χρησιμοποιηθούν κανονικά τα τραπεζοκαθίσματα.\nΤην κατάσταση κατήγγειλε στη Voria.gr και φοιτητής του Φυσικού του ΑΠΘ ο οποίος κάνει λόγο για απαράδεκτες συνθήκες συνωστισμού την ώρα που προσπαθούμε να αποφύγουμε όσο το δυνατόν περισσότερο τις επαφές. «Η σημερινή διαμαρτυρία γίνεται γιατί η πραγματική υγειονομική μέριμνα δεν τηρείται. Ο κ. Παπαγεωργίου αναφέρεται, επίσης, και στα εξαντλητικά ωράρια και στο ελλιπές προσωπικό της λέσχης. «Ζητάμε να σταματήσει η διοίκηση και η πρυτανεία να υποβιβάζει το πρόβλημα και να προσποιείται ότι έχει επιλυθεί», ανέφερε ο ίδιος.\nΟ ίδιος τόνισε, παράλληλα, πως οι φοιτητές και οι αγωνιστικές κινήσεις δεν έχουν αντιυγειονομικό πρόταγμα και πότε τίθενται κατά των μέτρων και του εμβολιασμού, αρκεί όλα να γίνονται με τρόπο που σέβονται τους φοιτητές και δεν τους αποκλείουν από τη μάθηση.\nΑπό την πλευρά του ο πρόεδρος του ΔΣ του σωματείου Εργαζομένων της ΠΦΛ, Μάριος Μωυσίδης υπογράμμισε στη Voria.gr πως στην παραγωγή του φαγητού εργάζονται 43 άτομα. «Αυτά τα 43 άτομα καλούνται να καλύψουν τις ανάγκες χιλιάδων φοιτητών καθημερινά», αναφέρει ο ίδιος κάνοντας λόγο για εμπαιγμό της διοίκησης προς τους εργαζόμενους.\nΟι φοιτητές λίγο μετά τις 2 ανέβηκαν και στα γραφεία της διοίκησης της λέσχης προκειμένου να παραδώσουν τις αποφάσεις των συλλόγων. Σημειώνεται πως σύμφωνα με τον κ. Παπαγεωργίου τις αποφάσεις υπογράφουν οι σύλλογοι Φυσικού, Νομικής, Πολιτικών Επιστημών και Αγγλικής Φιλολογίας.\nΥπενθυμίζεται πως λόγω εργασιών συντήρησης η διανομή γίνεται αποκλειστικά με πακέτο.


ΔΕΙΤΕ: Τι απαντά η γυναίκα που θεωρείται το τρίτο πρόσωπο... - Star.gr\nLIFESTYLE Δευτέρα, 9 Ιουνίου 2014, 22:00\nΔΕΙΤΕ: Τι απαντά η γυναίκα που θεωρείται το τρίτο πρόσωπο στο διαζύγιο Μπαντέρας-Γκρίφιθ!\n«Είναι ακόμα ερωτευμένος με την πρώην σύζυγό του»\nΤην απάντησή της σε όσους είπαν πως υπήρξε το τρίτο πρόσωπο στο γάμο του Αντόνιο Μπαντέρας και της Μέλανι Γκρίφιθ έδωσε η Νάταλι Μπερν!\nΗ ηθοποιός, ξεκαθάρισε πως ΔΕΝ ήταν εκείνη η αιτία που το διάσημο ζευγάρι αποφάσισε να πάρει διαζύγιο μετά από 18 ολόκληρα χρόνια, αποκαλύπτοντας πως ο Αντόνιο Μπαντέρας της είχε μιλήσει για την κρίση στο γάμο του.\n«Θυμάμαι πως μου είχε αναφέρει όταν συναντηθήκαμε στις Κάννες, πως αντιμετώπιζε προβλήματα. Μου έλεγε πως προσπαθεί να σώσει το γάμο του» λέει η εντυπωσιακή Νάταλι, αρνούμενη κατηγορηματικά τις φήμες που ήθελαν κάτι να «τρέχει» ανάμεσα σ΄εκείνη και τον 53χρονο ηθοποιό μετά τον καυτό χορό που μοιράστηκαν στο Φεστιβάλ των Καννών.\nΜάλιστα πρόσθεσε στις δηλώσεις της στη Radar Online, πως «ο Αντόνιο είναι βαθειά ερωτευμένος με τη Μέλανι Γκρίφιθ. Στις Κάννες ήταν πολύ θλιμμένος και έλεγε σε όλους πόσο πολύ ήθελε να βρει μια λύση που να δουλέψει στο γάμο του. Έλεγε ακόμα ότι είναι αναστατωμένος, και περνούσε δύσκολα».\nΤι του απάντησε η Νάταλι στην εξομολόγηση ψυχής του;\n«Απλά του εξήγησα πως πρέπει να διορθώσει ο,τι συμβαίνει, και πως ελπίζω τα πράγματα να πάνε καλύτερα ανάμεσα σ΄εκείνον και τη Μέλανι. Οι δυο τους είναι σαν αυτά τα παλιά ζευγάρια του Χόλυγουντ που θες να βλέπεις για πάντα μαζί».\nΤέλος, ξεκαθάρισε πως στα μάτια της ο Αντόνιο Μπαντέρας μοιάζει περισσότερο με πατρική φιγούρα, και πως θα ήθελε πολύ να τον ξαναδεί μαζί με την 56χρονη Γκρίφιθ.


Η ιστορία μιας βραβευμένης γηπεδικής φωτογραφίας | | Yellow Radio\nΑρχική/Γενικά/Η ιστορία μιας βραβευμένης γηπεδικής φωτογραφίας\nΤο «ring of fire» του «Κλεάνθης Βικελίδης» και στο CNN!\nΟ φωτογράφος Δημήτρης Τοσίδης μίλησε στο Κουτί της Πανδώρας για την εντυπωσιακή εικόνα του φλεγόμενου «Κλεάνθης Βικελίδης», η οποία κέρδισε βραβείο στα Siena Drone Photo Awards, καθώς και για τη δουλειά του αθλητικού φωτογράφου στην Ελλάδα.\nΓράφει ο Θάνος Σαρρής:\nΟ Δημήτρης Τοσίδης, ο οποίος τράβηξε τη συγκεκριμένη φωτογραφία για λογαριασμό του Αθηναϊκού – Μακεδονικού Πρακτορείου Ειδήσεων, καθώς και της ΠΑΕ Άρης διηγείται στο Κουτί της Πανδώρας την ιστορία του φλεγόμενου γηπέδου, αναπολεί τις μέρες των γεμάτων σταδίων και μιλάει για τα ζητήματα και τις ιδιαιτερότητες του επαγγέλματος του αθλητικού φωτογράφου στην Ελλάδα.\n«Είναι γεγονός ότι τα τελευταία χρόνια έχουν μειωθεί κατά πολύ οι πυρσοί και τα καπνογόνα στα γήπεδα, λόγω αυστηρότερων κανονισμών και προστίμων, δυστυχώς και για εμάς τους φωτογράφους, αλλά και για την εικόνα των πετάλων στα ντέρμπι. Η αλήθεια είναι ότι τα καπνογόνα δίνουν μια εντυπωσιακή νότα στα γήπεδα, η οποία λείπει. Στο γήπεδο του Άρη, τα τελευταία έξι χρόνια, πέρα από το δεύτερο φιλικό με την Μπόκα Τζούνιορς, δεν θυμάμαι άλλη φορά καπνογόνα στις κερκίδες και αυτό το γήπεδο μας είχε συνηθίσει σε τέτοιες εικόνες. Έτσι, στις 4/1 του 2020 ετοιμαζόμουν για το ντέρμπι Άρης – ΠΑΟΚ, μην έχοντας κατά νου ότι έχει ετοιμαστεί κάτι τέτοιο από τους οπαδούς του Άρη. Μέχρι που κάποιος φίλος συνδεσμίτης του Άρη μου το… σφύριξε κάπως γενικόλογα, ότι κάτι μεγάλο ετοιμάζεται. Οπότε είπα να το ρισκάρω, και λέω ρισκάρω γιατί το τελευταίο πράγμα που έχει κάποιος φωτογράφος στο μυαλό του λίγα λεπτά πριν τη σέντρα σε ένα ντέρμπι είναι να πετάξει και να προσγειώσει ένα drone! Έγινε έξω από το γήπεδο, για περισσότερη ασφάλεια. Θυμάμαι ότι όταν είδα από πάνω το γεμάτο γήπεδο πριν ανάψουν οι πυρσοί φαινόταν σαν άδειο, ήταν λίγο απόκοσμο. Αποφάσισα να το κεντράρω τελείως, να βγει συμμετρικό το κάδρο. Και όταν εμφανίστηκαν οι ομάδες έβλεπα το μόνιτορ και δεν το πίστευα! Ήταν φοβερή και πρωτόγνωρη εικόνα να βλέπεις κάτι τέτοιο από αυτή τη γωνία λήψης. Δεν έκατσα να το χαρώ βέβαια, το προσγείωσα αμέσως στο γηπέδακι πίσω από το γήπεδο του Άρη και έτρεξα με όλη μου τη δύναμη, περνώντας πάνω από σώματα φιλάθλων, για να προλάβω να πάρω θέση πριν τη σέντρα, αλλιώς θα έμενα έξω μέχρι το ημίχρονο».\n«Από τη μία μας έχει βολέψει, γιατί έχει γίνει πιο εύκολη η δουλειά μας. Παρκάρω ακριβώς απ’ έξω, δεν πέφτουν στα κεφάλια μας κέρματα και φτυσιές (γέλια), αλλά σοβαρά τώρα: Είναι σαν να φωτογραφίζω άλλο άθλημα. Ακόμα και τα ντέρμπι είναι κάπως νωχελικά και αθόρυβα και πιστεύω ότι αυτό δεν αρέσει σε κανέναν. Ειδικά αν συνεχιστεί για καιρό θα είναι πολύ κακό, γιατί το άθλημα θα χάσει το νόημά του. Μου έχει τύχει να χάσω γκολ γιατί μερικές φορές όταν έχω το κεφάλι σκυμμένο στο λάπτοπ για να στείλω εικόνες, καταλαβαίνω από τον ήχο της κερκίδας πότε κάνει επίθεση μια ομάδα ή αν γενικά συμβαίνει κάτι σημαντικό. Οπότε ακόμα και τα γκολ έγιναν αθόρυβα…».\n«Αρκετές φορές, όπως μπορείς να φανταστείς, γνωρίζοντας το ελληνικό ποδοσφαιρικό τοπίο! Η αλήθεια είναι ότι της περισσότερες φορές που αισθάνθηκα άμεσο κίνδυνο για τη σωματική μου ακεραιότητα ήταν σε άλλα αθλήματα, όπως το βόλεϊ και το χάντμπολ, που τα μέτρα ασφαλείας είναι πολύ χαλαρά και τα επεισόδια συχνά. Έχω δηλαδή στο βιογραφικό μου τρεις περιπτώσεις που πραγματικά είχα… Άγιο και την γλίτωσα. Χωρίς κάποια αφορμή, εννοείται. Γιατί εμείς οι φωτογράφοι συνήθως είμαστε ο πιο εύκολος στόχος για κάποιον ανεγκέφαλο. Είμαστε δυσκίνητοι και απροστάτευτοι, ενώ συνήθως προτεραιότητά μας είναι να προστατεύσουμε τον εξοπλισμό μας. Επίσης, δύσκολες μέρες είναι και αυτές με βροχή και κρύο, καθώς σε αντίθεση με όλους τους άλλους εμείς είμαστε οι μόνοι που καθόμαστε ακίνητοι και εκτεθειμένοι στις συνθήκες, έχοντας παράλληλα και την υποχρέωση να δουλεύουμε στο λάπτοπ και να κρατάμε 2-3 μηχανές, προσπαθώντας να μείνουμε στεγνοί».\n«Πολύ δύσκολο να το απαντήσω. Η αλήθεια είναι ότι υπάρχουν αρκετές ιστορίες που είδα και δεν κατάφερα να τραβήξω. Χάθηκαν. Γιατί η φωτογραφία είναι μια στιγμή και η στιγμή δεν αναβάλλεται. Αυτό έλεγε πάντα ο πρώην εργοδότης μου. Μπορείς να αναβάλεις τα πάντα, ακόμα και τον γάμο σου, αλλά δεν μπορείς να αναβάλεις μια φωτογραφία. Γιατί η στιγμή που είδες δεν πρόκειται να επαναληφθεί ποτέ ακριβώς ίδια. Ίσως μια συγκεκριμένη που θα μπορούσα να απομονώσω, η οποία δεν έχει να κάνει με αθλητικό ρεπορτάζ, ήταν την περίοδο του δημοψηφίσματος. Ήταν την ημέρα μετά τα αποτελέσματα και πριν έρθει το νέο μνημόνιο. Γυρνούσα σπίτι από πορεία και περνώντας έξω από ένα εκκλησάκι στο κέντρο γυρνάω και βλέπω έναν ηλικιωμένο, ο οποίος μάλλον μόλις είχε ανάψει ένα κερί και έκανε κίνηση να φιλήσει την εικόνα. Την ώρα εκείνη έσκυψε και σωριάστηκε ολόκληρος πάνω της, σαν να πήγε να την αγκαλιάσει με κάποιον τρόπο. Ήταν και ο φωτισμός περίεργος με τα κεριά, ήταν και η όλη κατάσταση περίεργη… Μετά συνειδητοποίησα ότι αυτό έπρεπε να το φωτογραφίσω γιατί ήταν μια πολύ δυνατή εικόνα της κρίσης μέσα από την κοινωνία αυτή καθεαυτή».


Δημήτρης Κρεμαστινός: Ποιος ήταν ο γιατρός του Ανδρέα Παπανδρέου - Η ακαδημαϊκή πορεία και το ΠΑΣΟΚ (VIDEO & ΦΩΤΟ) - Ο Ντελάλης\nΥπηρέτησε τον χώρο της Υγείας με αξιοπρέπεια και αίσθημα ευθύνης. Η ακαδημαϊκή πορεία του ήταν πλούσια, ενώ κατά την ενασχόλησή του με την πολιτική πάντα συνήθιζε να λέει ότι «δεν πιστεύω στον επαγγελματία πολιτικό που αρχίζει τη συναλλαγή από τα πρώτα βήματά του».\nΟ λόγος για τον Δημήτρη Κρεμαστινό, ο οποίος έχασε τη μάχη με τον κορονοϊό και άφησε την τελευταία του πνοή σε ηλικία 78 ετών. Ως καθηγητής Ιατρικής διακρίθηκε, ενώ ήταν υπουργός Υγείας στην τελευταία κυβέρνηση του Ανδρέα Παπανδρέου, με τον οποίο είχε στενή σχέση και συνεργασία. Ήταν προσωπικός γιατρός του Ανδρέα Παπανδρέου και όπως είχε γράψει ο ίδιος σε άρθρο του με αφορμή τα 100 χρόνια από τη γέννηση του Ανδρέα Παπανδρέου σχετικά με το ιατρικό πρόβλημα «όταν επανειλημμένα τόνιζα στον Πρωθυπουργό ότι η απομάκρυνση από την πολιτική θα του προσέφερε επιπλέον χρόνια ζωής, το απέρριπτε αμέσως, λέγοντας ότι προτιμούσε να είναι ενεργός έναντι οποιουδήποτε τιμήματος. Την ίδια απάντηση έδωσε και όταν του επαναλάμβανα ότι ο δρόμος για την Προεδρία της Δημοκρατίας θα ήταν προτιμότερος για την υγεία και την ζωή του». Ο Δημήτρης Κρεμαστινός ήταν παντρεμένος με την καθηγήτρια Δημόσιας Υγείας Τζένη Κουρέα.\nΔιετέλεσε εξωκοινοβουλευτικός Υπουργός Υγείας από τον Οκτώβριο του 1993 έως τον Φεβρουάριο του 1996. Μέλος του ΠΑΣΟΚ από το 1974. Μέλος της Κεντρικής Επιτροπής του ΠΑΣΟΚ από το 1996. Πρόεδρος του Επιστημονικού Συμβουλίου του ΙΣΤΑΜΕ το 2010. Επί 30 χρόνια ακολούθησε ακαδημαϊκή σταδιοδρομία. Διευθυντής του Καρδιολογικού Τμήματος του Γενικού Κρατικού Νοσοκομείου Αθηνών το 1985. Διευθυντής του Β’ Καρδιολογικού Τμήματος του Ωνασείου Καρδιοχειρουργικού Κέντρου το 1993. Διευθυντής της Πανεπιστημιακής Καρδιολογικής Κλινικής του Νοσοκομείου «Αττικόν» το 2003.\nΥπήρξε Πρόεδρος της Ελληνικής Καρδιολογικής Εταιρείας και Πρόεδρος του Ελληνικού Κολλεγίου Καρδιολογίας και Καρδιοχειρουργικής. Διακεκριμένο μέλος της Ευρωπαϊκής Καρδιολογικής Εταιρείας και διακεκριμένο μέλος του Αμερικανικού Κολλεγίου Καρδιολογίας. Προσκεκλημένος Καθηγητής Καρδιολογίας της Ιατρικής Σχολής των Πανεπιστημίων Λονδίνου και Emory της Ατλάντα – Η.Π.Α. και της Ιατρικής Σχολής του Πανεπιστημίου του Βελιγραδίου.\nΕίναι συγγραφέας δύο πανεπιστημιακών συγγραμμάτων «Επίτομη Καρδιολογία» και «Εξελίξεις στην Καρδιολογία» καθώς και δύο εκλαϊκευμένων «Τα μυστικά της καρδιάς» και «Πώς θα νικήσουμε τις καρδιακές παθήσεις». Δημοσίευσε 2.550 ελληνικές και ξενόγλωσσες επιστημονικές εργασίες υψηλού κύρους σε ιατρικά περιοδικά, που θεωρούνται πρωτοποριακές και αναφέρονται από τη διεθνή βιβλιογραφία. Το επιστημονικό έργο του αναφέρεται στο επίσημο περιοδικό της Ακαδημίας Επιστημών της Νέας Υόρκης. Επίσης έχει τιμηθεί για την έρευνά του με Βραβείο της Ακαδημίας Αθηνών.\nΩς Υπουργός Υγείας Πρόνοιας και Κοινωνικών Ασφαλίσεων: Επεξέτεινε το ΕΚΑΒ σε όλη τη χώρα με ιατρούς καρδιολόγους και αναισθησιολόγους μέσα στις νοσοκομειακές μονάδες για πρώτη φορά. Μέχρι τότε τα ασθενοφόρα κυκλοφορούσαν μόνο με νοσηλευτές. Δημιούργησε στη χώρα μονάδες αεροπλάνων του ΕΚΑΒ για τη διακομιδή αρρώστων από τα νησιά και τις απομακρυσμένες περιοχές, με πλήρωμα εξειδικευμένο ιατρικό και νοσηλευτικό προσωπικό.\nΔημιούργησε και λειτούργησε για πρώτη φορά τον Οργανισμό Κατά των Ναρκωτικών (ΟΚΑΝΑ) με επέκτασή του σε όλη τη χώρα και εισήγαγε για τους χρήστες ναρκωτικών τη θεραπεία με μεθαδόνη. Εισήγαγε την τηλεϊατρική στη χώρα και εγκατέστησε τους πρώτους σταθμούς στα νησιά. Αναμόρφωσε την ψυχική υγεία με πρότυπο το ψυχιατρείο Λέρου που από κοινωνικό όνειδος όπως το χαρακτήριζε τότε ο διεθνής τύπος αναγνωρίστηκε ως πρότυπο ψυχιατρικό κέντρο.\nΔημιούργησε την επιτροπή των 7 ξένων εμπειρογνωμόνων από καθηγητές των μεγαλύτερων Πανεπιστημίων της Ευρώπης με επικεφαλής τον Πρύτανη του London School of Economics η οποία εισηγήθηκε το νόμο για την ανασυγκρότηση του Εθνικού Συστήματος Υγείας με βάση κυρίως το Σκανδιναβικό πρότυπο. Το έργο δεν υλοποιήθηκε λόγω της αποχωρήσεως του από το Υπουργείο Υγείας και Πρόνοιας ως αποτέλεσμα της παραίτησης του Ανδρέα Παπανδρέου από τη θέση του Πρωθυπουργού για λόγους υγείας.\nΑνδρέας ΠαπανδρέουγιατρόςΔημήτρης Κρεμαστινόςέφυγε από τη ζωήκορονοϊόςΠΑΣΟΚπέθανεπρώην υπουργός\nΚαταγγελία πως Δήμος δηλητηρίασε υπαλλήλους του με ζιζανιοκτόνο – Τι απαντά ο δήμαρχος


Madclip Αρετή - Τα τελευταία νεά & ειδήσεις\nNews 2 Σεπτεμβρίου 2021 12:21 «Χρόνια πολλά αγάπη μου. Σ’ αγαπώ μέχρι τον θάνατο, σε ευχαριστώ που με κάνεις καλύτερο άνθρωπο. Δεν σου εύχομαι τίποτα άλλο παρά ευλογίες. Σε αγαπώ Αρετή», έγραφε ο MadClip μερικούς μήνες πριν στο instagram, με αφορμή τα γενέθλια της συντρόφου του, Αρετής. Οι δυο τους χώρισαν 4 περίπου πριν, με τις πληροφορίες να κάνουν λόγο για ανύπαρκτες μεταξύ τους σχέσεις μετά τον χωρισμό, ο ενώ πλέον έπαψαν να ακολουθούν ο ένας τον άλλον στα social media. Η μεταξύ τους αγάπη, ωστόσο, ήταν τεράστια και αυτό είναι κάτι που γνωρίζουν όλοι όσοι βρέθηκαν κοντά στο ζευγάρι. MadClip και Αρετή έμεναν τις περισσότερες ημέρες μαζί στο πολυτελές διαμέρισμά του στο Παλαιό Φάληρο, με τον ίδιο να δηλώνει τρελά ερωτευμέvος, να γράφει στίχους για εκείνη και να την αναφέρει συχνά στις συνεντεύξεις που έδινε. Η 24χρονη σήμερα Αρετή λέγεται πως ενημερώθηκε για την τραγική είδηση του θανάτου του MadClip από τρίτους, με την ίδια να είναι σε πολύ άσχημη ψυχολογική κατάσταση και να μην επιθυμεί να μιλήσει σε κανέναν. Madclip Madclip Αρετή Όλα τα νέα για την επικαιρότητα εδώ – ειδήσεις από την Ελλάδα


Αρχάνες & Δραστηριότητες | Βίλλα Αρχάνες Villa Archanes\nΟΙ ΑΡΧΑΝΕΣ & ΔΡΑΣΤΗΡΙΟΤΗΤΕΣ\nΟι Αρχάνες είναι ένας απο ωραιότερους παραδοσιακούς οικισμούς της Κρήτης, που βρίσκεται 15 χλμ. νότια του Ηρακλείου, με 5.500 κατοίκους έχει αποσπάσει διεθνείς διακρίσεις και από τα αμπέλια του παράγεται εκλεκτό κρητικό κρασί. Οι Αρχάνες ξεδιπλώνουν την αρχοντική ομορφιά τους σε υψόμετρο 400 μ., με τους ασημόγκριζους ελαιώνες και τα αμπέλια, απ' όπου παράγονται τα καλύτερα κρασιά του νησιού. Οι Αρχανιώτες είναι άνθρωποι περήφανοι, φιλόξενοι και εργατικοί, με μεγάλη αγάπη για τον τόπο τους. Και αυτό το νιώθεις αμέσως.\nΚοντά στο Villa Archanes\n15 λεπτά από το αεροδρόμιο Ηρακλείου\n15 λεπτά από το λιμάνι Ηρακλείου\n10 λεπτά από την Κνωσσό\n15 λεπτά από το Αρχαιολογικό Μουσείο Ηρακλείου\n10 λεπτά από το Βενιζέλειο Πανάνειο Νοσοκομείο Ηρακλείου\n20 λεπτά από το κέντρο ευεξίας "Thalasso by Aegeo Spas"\n25 λεπτά από το κέντρο τεχνητού νεφρού "Μεσόγειος"\nΣτα στενά τους θα ανακαλύψουμε βυζαντινές εκκλησίες καθώς και το Λαογραφικό Μουσείο, το οποίο στεγάζεται σε αναπαλαιωμένο αρχοντικό και μας δίνει μια πρώτη εικόνα από ένα παραδοσιακό αρχανιώτικο σπίτι και την καθημερινή ζωή μέσα σε αυτό. Εδώ θα βρούμε και καλά ντόπια κρασιά, ρακή, πετιμέζι, ελιές, γλυκά του κουταλιού, σπιτικά ζυμαρικά κ.ά., φτιαγμένα με την τέχνη και το μεράκι των γυναικών του τόπου.\nΠραγματικά αξιόλογο είναι και το Αρχαιολογικό Μουσείο των Αρχανών με αρχαιολογικά ευρήματα που ήρθαν στο φως από τις ανασκαφές στην ευρύτερη περιοχή αλλά και μέσα στον οικισμό. Η αρχαιολογική συλλογή δημιουργήθηκε το 1993 με πρωτοβουλία των αρχαιολόγων Γιάννη και Εφης Σακελλαράκη (Λειτουργεί καθημερινά 08.30 - 15.00, πλην Τρίτης. 0030-2810-752.712).\nΤέλος, μπορείτε να επισκεφτείτε εξίσου σημαντικούς αρχαιολογικούς χώρους, όπως το Βαθύπετρο (εδώ βρίσκεται και το πρώτο πατητήρι οίνου, του 1600 π.Χ.) και το Μινωικό Νεκροταφείο στο Φουρνί. Με το αυτοκίνητο ή με τα πόδια θα φτάσουμε ώς την κορυφή του Γιούχτα, όπου βρίσκεται ο Αφέντης Χριστός (1443 μ.Χ.), ένα κατάλευκο γραφικό εκκλησάκι. Σύμφωνα με την παράδοση, χτίστηκε από έναν ναυτικό, ο οποίος ναυάγησε στο Κρητικό πέλαγος και, βλέποντας από τη θάλασσα την κορυφή του Γιούχτα, έκανε τάμα πως, αν σωζόταν, θα έφτιαχνε εκεί εκκλησία. Από εδώ ψηλά η πανοραμική θέα και από τις δύο μεριές του βουνού είναι συγκλονιστική! Από τον Αφέντη Χριστό ξεκινά το μονοπάτι Ιερό Κορυφής - Αλωνάκι - Ανεμόσπηλια.\nΑπό την αρχαιότητα έως σήμερα, οι Αρχάνες θεωρούνται μία από τις σημαντικότερες περιοχές οινοκαλλιέργειας της Κρήτης. Εδώ ωριμάζουν τα φημισμένα «ροζακιά» σταφύλια. Εδώ φτιάχνεται και το περίφημο κρασί Αρχανών. Στις Αρχάνες, επίσης, παράγεται και εξαιρετικό ελαιόλαδο, μια βασική ασχολία των κατοίκων.\nΕυαγγελίας Αρμενάκη 19,\nΆνω Αρχάνες, 70100 Κρήτη | +30 6972443466\nΑποδέχομαι τους όρους & τις προϋποθέσειςΔείτε τους όρους


Comenius - 1η Συνάντηση (Τρίκαλα, Νοέμβριος 2009)\nΠολυεταιρική Σύμπραξη Comenius\nΜουσεία, Εκπαίδευση και Σύγχρονη Κοινωνία\n1η Συνάντηση Εκπαιδευτικών (Τρίκαλα 8 έως 11 Νοεμβρίου 2009)\nΤην Τετάρτη 11 Νοεμβρίου 2009 ολοκληρώθηκαν οι εργασίες που έγιναν στα πλαίσια της πρώτης συνάντησης των εκπαιδευτικών από την Ελλάδα, Αγγλία, Γερμανία, Λεττονία και Ιταλία, οι οποίοι συμμετέχουν σε Πολυεταιρική Σύμπραξη Comenius με θέμα: «Μουσεία, Εκπαίδευση και Σύγχρονη Κοινωνία». Σκοπός του προγράμματος είναι η εξοικείωση των εκπαιδευτικών με μεθόδους και τεχνικές κατάλληλες για την υλοποίηση εκπαιδευτικών δραστηριοτήτων σε μουσειακούς χώρους.\nΗ συνάντηση πραγματοποιήθηκε τη Δευτέρα 9 Νοεμβρίου 2009 στο 2ο Επαγγελματικό Λύκειο (ΕΠΑ.Λ.) Τρικάλων, το οποίο είναι και το συντονιστικό σχολείο, και περιελάμβανε περιήγηση στο χώρο του σχολείου και πραγματοποίηση ημερίδας. Τους εκπαιδευτικούς από το εξωτερικό υποδέχθηκαν ο διευθυντής κ. Κωστής, οι υποδιευθυντές του σχολείου, ο σύλλογος καθηγητών και εκπρόσωποι του συλλόγου γονέων και κηδεμόνων.\nΚατά την περιήγηση οι εκπαιδευτικοί είχαν τη δυνατότητα να επισκεφθούν αίθουσες και εργαστήρια του σχολείου και να συνομιλήσουν με εκπαιδευτικούς και μαθητές. Ενδιαφέρουσα υπήρξε η επίσκεψη στη βιβλιοθήκη του σχολείου, όπου η υπεύθυνη κα. Αμαλία Ηλιάδη παρουσίασε έκθεση υλικού που αφορά στα μουσεία της χώρας μας και εξήγησε το ρόλο της βιβλιοθήκης στο σχολικό χώρο. Οι εκπαιδευτικοί των πέντε χωρών έδειξαν πραγματικό ενδιαφέρον ξεφυλλίζοντας τα βιβλία και συζητώντας με την υπεύθυνη.\nΣτη συνέχεια πραγματοποιήθηκε ημερίδα όπου οι εκπαιδευτικοί των Επαγγελματικών Λυκείων κάθε χώρας παρουσίασαν υλικό για το σχολείο τους (κτιριακές εγκαταστάσεις, δυνατότητες, προοπτικές), πληροφορίες για το εκπαιδευτικό σύστημα της χώρας τους και την ευρύτερη περιοχή του σχολείου τους. Στην ημερίδα παραβρέθηκαν ο σχολικός σύμβουλος οικονομολόγων κ. Ρίζος, ο προϊστάμενος γραφείου δευτεροβάθμιας εκπαίδευσης κ. Μπαλάφας, ο υπεύθυνος πολιτιστικών θεμάτων κ. Παπαμιχαήλ, συνάδελφοι εκπαιδευτικοί και μαθητές.\nΚατά την παραμονή στα Τρίκαλα πραγματοποιήθηκαν ξεναγήσεις στο ιστορικό κέντρο της πόλης, στο Ίδρυμα Μακρή και στα Μετέωρα. Μέλη της ομάδας επισκέφθηκαν το ΚΔΑΥ της πόλης μας όπου συνομίλησαν εκτεταμένα με τον υπεύθυνο κ. Σπαθή για τον τρόπο που στη χώρα μας αντιμετωπίζονται οι μαθητές που παρουσιάζουν ειδικές μαθησιακές δυσκολίες.\nΤην Τρίτη 10 Νοεμβρίου 2009 συνεχίστηκαν οι εργασίες της ομάδας τα μέλη της οποίας αντάλλαξαν απόψεις για τους στόχους και για τους τρόπους υλοποίησης του προγράμματος.\nΗ συνάντηση στα Τρίκαλα ήταν η πρώτη δραστηριότητα του προγράμματος η οποία έδωσε τη δυνατότητα αλληλογνωριμίας και δημιούργησε ευνοϊκό κλίμα για την υλοποίηση των στόχων του προγράμματος.\nΘέλουμε να ευχαριστήσουμε τη Διεύθυνση του σχολείου, η οποία προσέφερε φιλοξενία, καφέ, παραδοσιακό γεύμα στο χώρο του σχολείου αλλά και επίσημο δείπνο σε γνωστή ταβέρνα της πόλης καθώς και το Σύλλογο Γονέων και Κηδεμόνων, ο οποίος προσέφερε επίσης δείπνο και υπήρξε παρών και ενεργός σε όλες τις διαδικασίες.


ΕΛΕΓΧΟΣ ΓΕΩΠΟΛΙΤΙΚΟΥ ΕΡΩΤΗΜΑΤΟΛΟΓΙΟΥ\nΗ Ευρώπη παλεύει με μια πανδημία. Οι ιατροί αγωνίζονται για την δημοσίαν υγεία μας. Οι πολιτικοί και οι οικονομολόγοι είναι έτοιμοι να εκκινήσουν μιαν «αποστολή διασώσεως» η οποία προορίζεται να σώσει τις οικονομίες μας και τις εργασίες μας. Την ιδία στιγμή, λαμβάνει χώρα μια εισαγωγική συζήτηση για την μορφή του μετα-πανδημικού κόσμου. Η Ευρώπη θα εξέλθει από την κρίση ισχυροτέρα ή εξησθενημένη;\nΜία Γερμανίς ιατρός, η οποία έγινε πολιτικός, ηγείται της Ευρωπαϊκής Επιτροπής. Όλοι θα ηθέλομεν να γνωρίζουμε ποίαν εκ των δύο συνθηματικών προτροπών ακολουθεί εν τέλει η Προεδρεύουσα Επίτροπος Ούρσουλα Γερτρούδη φον ντερ Λάϊεν : Το ιπποκρατικόν «ἀσκέειν, περὶ τὰ νουσήματα, δύο, ὠφελέειν, ἢ μὴ βλάπτειν» («Περί Επιδημιών» 1.11) ή το νιτσεϊκόν «ότι δεν με σκοτώνει με καθιστά ισχυρότερον («Was mich nicht umbringt macht mich stärker -αφορισμός υπ΄αριθμόν 8 από το εδάφιον «Αξιώματα και βέλη» στο «Λυκόφως των ειδώλων»,1888). Πώς θα εφαρμόσει η Κα φον ντερ Λάϊεν, με τον μεταπτυχιακόν τίτλο Δημοσίας Υγείας, το όραμά της για μιαν ουσιώδη γεωπολιτική της Ευρωπαϊκής Επιτροπής κατά την διάρκειαν της πανδημίας και μετά την λήξη της ;\nΟι ενθουσιώδεις «Ευρωπαϊστές» και οι αισιόδοξοι περί το δρώμενο, υποστηρίζουν ότι μετά την αρχική σπασμωδική αντίδραση τύπου «ο σώζων ευτόν σωθήτω», η ευρωπαϊκή αλληλεγγύη και η συνεργασία έχουν …. «ριζοβολήσει». Η Γηραιά Ήπειρός μας είναι γεμάτη με παραδείγματα ιατρών και ιατρικών εφοδίων που αποστέλλονται από την μίαν ευρωπαϊκή χώρα στην άλλη. Αυτοί που αναζητούν μία θετικήν όψη του δρωμένου περιμένουν αυτό το ομαδικόν πνεύμα να θέσει την ευρωπαϊκήν οικονομία στον σωστό δρόμο. Ισχυρίζονται πως λίαν συντόμως, θα ψηφιοποιηθεί περαιτέρω, θα καταστεί «πρασίνη» και θα γίνει δικαιοτέρα και πλέον εξισωτική. Ίσως, οι σκανδιναβικές οικονομίες θα ημπορούσαν εν προκειμένω, να χρησιμεύσουν ως ένα δοκιμαστικό χρηστικόν εγχειρίδιο.\nΩστόσον, ημπορεί μια Ευρωπαϊκή Ένωση τέτοιου τύπου να οδηγεί τις παγκόσμιες αλλαγές; Θα ενισχύει την διεθνή συνεργασία και τους διεθνείς θεσμούς; Θα ανοσοποιήσει την κοινωνία μας έναντι μελλοντικών πανδημιών και άλλων κρίσεων; Μετά από όλα, αυτό ήταν και η ουσία της προ μηνός περίπου τοποθετήσεως του Βέλγου Προέδρου του Ευρωπαϊκού Συμβουλίου Σαρλ Μισέλ, στις 26 Μαρτίου κατά την Σύνοδον Κορυφής της ΕΕ. Οι τιτλούχοι της Ενώσεως επικαλούνται (έως τουδε ευχολογιακώς) μιαν μαζική, άμεσο και συντονισμένη απάντηση σε παγκόσμιο κλίμακα, ώστε να σωθούν οι ανθρώπινες ζωές και ….. η παγκόσμιος οικονομία.\nΈστω και εάν το σχέδιόν τους ακούεται ως ανυπόστατος παραλογισμός, είναι βέβαιον πως οποιαδήποτε απάντηση αυτού του μεγέθους απαιτεί οπωσδήποτε επαρκείς καταλλήλους πόρους, ένα τεράστιο ποσόν εμπιστοσύνης και έναν κοινό σκοπό. Οι τελευταίες Σύνοδοι Κορυφής των Ευρωπαίων ηγετών έχουν αποδείξει ότι ουδεμία υπάρχει συναίνεση σχετικώς με την χρηματοδότηση. Αυτό δε που είναι ακόμη χειρότερον, είναι οι υφιστάμενες και επικρατούσες ισχυρές τάσεις χρησιμοποιήσεως της συνεχιζομένης κρίσεως προς εξώθηση του ιδεολογικώς φορτισμένου προγράμματος της Ευρωπαϊκής Ολοκληρώσεως. Ακριβώς όπως συνέβη μετά το Brexi, οι ελίτ των Βρυξελλών δεν έμαθαν το «μάθημά» τους. Μετά το επελθόν «διαζύγιον» του Ηνωμένου Βασιλείου με την ΕΕ, οι υπερφίαλοι «Ευρωκράτες» ήθελαν να πράξουν «μια από τα ίδια», οπότε τέτοιες κλήσεις εξώθησαν το Λονδίνο έτι μακρότερον. Η ιδέα της «ολοέν στενοτέρας ενώσεως» (με την κεντρικήν «ανεθνικήν» γραφειοκρατία των Βρυξελλών στο πηδάλιόν της) σε βάρος των Κρατών – Εθνών, ουδεμίαν θετικήν επιρροή είχε στους Βρετανούς. Μέχρις σήμερον, οι Βρυξέλλες κυριαρχούνται από συζητήσεις γεμάτες εκκλήσεις για συντονισμένη δράση, με στόχον την επί τέλους μετατροπήν της Ευρωπαϊκής Ενώσεως σε μια πολιτικήν οντότητα.\nΟι Έλληνες Εθνικιστές ανέκαθεν υπεστήριξαν ότι η Ευρωπαϊκή Ένωση βεβαίως δεν είναι μια πολυεθνική λέσχη με αποκλειστική βάση τον …. αλτρουισμό. Πρόκειται για έναν θεσμό όπου τα εθνικά συμφέροντα συνεχίζουν να συγκρούονται και προφανώς περισσοτέρα δύναμη σημαίνει περισσοτέρα ισχύς. Ως εκ τούτου, η συνεχιζομένη κρίση χρησιμοποιείται για την προώθηση του τάδε προγράμματος ή την μείωση του εθνικού ανταγωνισμού στο δείνα ζήτημα. Το πρόσφατον παίγνιον των ευρωομολόγων (γνωστών νυν και ως «κορωνο-ομολόγων) επαίχθη μεταξύ διαφόρων Κρατών -Μελών με διαφορετικά εθνικά συμφέροντα.\nΤο ισχυρότερον μέρος της ευρωζώνης δεν ενδιεφέρθη να στηρίξει τους αδυνάμους κρίκους της ομάδος, ώστε να ημπορέσουν όλοι να επωφεληθούν από δάνεια με χαμηλόν επιτόκιο. Οι Γερμανοί και οι Ολλανδοί … «ακόλουθοί» τους ημπόδισαν την απόφαση για τα διαβόητα «κορωνο-ομόλογα».\nΑφ’ ετέρου, οι «πραγματιστές Ευρωπαϊστές», οι φερόμενοι και ως «ευρωρεαλιστές», δεν περιμένουν να αναδυθεί μετά την κρίση κάποια ισχυρά Ευρώπη ούσα σε θέση να οδηγήσει τις μετα-πανδημικές αλλαγές. Προφανώς ο ιός δεν θα αλλάξει τους κανόνες της γεωπολιτικής. Οι συγκρούσεις και οι κρίσεις που περιρρεόυν την Ευρώπη πριν το όνομα της COVID-19 καταστεί οικείος και κοινός τόπος δεν έπαυσαν να υφίστανται κατά την διάρκειαν της πανδημίας. Τα προβλήματα της Ανατολικής Ευρώπης, της Μέσης Ανατολής και της Αφρικής συνεχίζουν παρόντα. Μόλις κατορθώσουμε να διέλθουμε από την κρίση νικητές του ιού, θα εξαναγκασθούμε να αντιμετωπίσουμε την ιδία και απαράλλακτο διάταξη των συγκρούσεων γύρω από την ήειρό μας.\nΕπιπλέον, τα προβλήματά μας ημπορούν να πολλαπλασιασθούν, εάν η πανδημία πλήξει την Αφρική και τις καθημαγμένες από τον πόλεμον περιοχές της Μέσης Ανατολής. Τα γεμάτα με εκατομμύρια προσφύγων και παρατύπων μεταναστών στρατόπεδα δεν διαθέτουν, όπως τα ευρωπαϊκά κράτη, δομές και λειτουργίες υγιεινής. Στην περίπτωση αυτήν, η ΕΕ δύναται γεωπολιτικώς προσανατολισμένη να διπλασιάσει τις προσπάθειές της και να βοηθήσει αυτές τις περιοχές, αφού τελικώς θεραπεύσει τον εαυτόν της; Εν προκειμένω αξίζει να θυμηθούμε ότι η αναιμική πολιτικοστρατιωτικώς Ευρώπη δεν ήταν σε θέση να βοηθήσει στην επίλυση των συγκρούσεων της Συρίας και της Λιβύης επί μία σχεδόν δεκαετία. Επιπλέον, είναι εξαιρετικώς απίθανο ότι η Ρωσία και η Κίνα θα επιδείξουν μιαν οιανδήποτε ισχυρά θέληση συνεργασίας με μιαν αμερικανοκρατουμένη Ευρώπη.\nΚατά συνέπειαν, θα ευρεθούμε αντιμέτωποι με ένα ευρύ φάσμα αλληλεπικαλυπτομένων διλημμάτων. Θα είμεθα ως σύνολον σε θέση (και δίχως να παραβλάψουμε συμφέροντα των Κρατών – Μελών) να υποστηρίξουμε ουσιωδώς τους εξωενωσιακούς Βαλκανίους γείτονές μας και τις χώρες της «Ανατολικής Εταιρικής Σχέσεως»; [Η Ανατολική Εταιρική Σχέση («Eastern Partnership» - EaP) είναι μία κοινή πολιτική πρωτοβουλία που έχει ως στόχον την εμβάθυνση και ενίσχυση των σχέσεων μεταξύ της Ευρωπαϊκής Ενώσεως, των κρατών μελών της και των έξ Ανατολών γειτόνων : Αρμενίας, Αζερμπαϊτζάν, Λευκορωσίας, Γεωργίας, Μολδαβίας και Ουκρανίας.]\nΕφ΄όσον υπάρξει αρμονική συνεργασία και κοινή επιλογή της Ενώσεως, πόσον μακράν πρέπει να φθάσουμε; Τα δάνεια και οι επενδύσεις θα είναι αρκετά ή θα πρέπει να είναι επιλέξιμα με σκοπόν την ευρωπαϊκή διαρθρωτική χρηματοδότηση και τις προοπτικές εντάξεως; Πώς πρέπει να προσεγγισθεί εν τέλει η επιθετική και βουλιμική Τουρκία, έτσι ώστε να παραμένει ένα «συνεργάσιμο» ευρωπαϊκό ανατολικό ανάχωμα προς τα εξωτερικά προβλήματα αντί να καταστεί μια ανοικτή πύλη των Αφροασιανών προς την Ευρώπη; Πρέπει (και εάν ναι πώς ημπορούμε) να αναβιώσουμε τις «διατλαντικές σχέσεις» ώστε η Ευρώπη να συμμετέχει ισοτίμως με τις ΗΠΑ σε μιαν πολύπλευρο και αμοιβαίως επωφελή συνεργασία;\nΤελευταίον, αλλά όχι ολιγότερον σημαντικόν ερώτημα, είναι το πώς ημπορούμε να αντιμετωπίσουμε την Κίνα και την Ρωσία; Θα πρέπει να διατηρηθεί η ισχυρά, αλλά τοξική οικονομική μας συνεργασία με τον αυταρχικό «μαρξοκαπιταλισμό» του Πεκίνου; Αρχίζουν να εμφανίζονται σκέψεις και κλήσεις για την επιστροφή των επενδύσεων στην Ευρώπη. Ένα τέτοιο σενάριο θα εξαπολύσει «ωστικά κύματα» κλονισμού μέσα στον παγκοσμιοποιημένο κόσμο, αλλά θα ημπορούσε επίσης να παραδώσει μια δόση εμβροντησιακής θεραπείας, ένα ιαματικό «σοκ» στην διεθνή αγορά.\nΕίναι εν τέλει καιρός να καθορισθούν οι σχέσεις της Ευρώπης με την Ρωσία. Λαμβάνοντες υπόψη την επιθετικότητα της Ρωσίας κατά της Ουκρανίας (η οποία εσυνεχίσθη σε όλην την έως τούδε διάρκειαν της πανδημίας) και τις αριστοτεχνικές της ψυχολογικές επιχειρήσεις «ψευδών ειδήσεων» (fake news), είναι εύλογον να ειπούμε ότι δεν ημπορούμε να περιμένουμε δραματικήν καλυτέρευση των μεταξύ μας σχέσων συντόμως. Η Ρωσία δεν θα καταστεί αίφνης ολιγότερον αρειμάνιος και προθυμοτέρα να συνεργασθεί. Ειδικώς τώρα, οπότε η τιμή του αργού πετρελαίου έχει φθάσει σε νέον …. δυσθεώρητον βάθος. Καθισταμένη πτωχοτέρα η Ρωσία θα προσπαθήσει να καλύψει τις απώλειές της. Θα αποφασίσει να δοκιμάσει την εμπλοκήν της σε κάποιαν άλλη στρατιωτική περιπέτεια;\nΤα γεωπολιτικά προβλήματα απαιτούν ένα συστηματικόν έλεγχο, βάσει ενός πλήρους γεωπολιτικού ερωτηματολογίου. Μία αποφασιστική στροφή της ευρωπαϊκής πολιτικής απαιτεί οπωσδήποτε την κατάλληλο χρηματοδότηση. Βεβαίως δεν είμεθα αρκούντως αφελείς ώστε να πιστεύσουμε πως μετά το τέλος της πανδημίας η Ευρωπαϊκή Ένωση θα έχει ανακαλύψει μιαν ουσιώδη, ακλόνητο και πραγματιστική ιδεολογία. Αντιθέτως, θα συνεχίσει να σπαταλά πόρους για την «κοινωνική μηχανική», την υποστήριξη των δήθεν «αποκλεισμένων», «ευπαθών» και περιθωριακών κοινοτήτων και ούτω καθεξής.\nΌμως υφίστανται δύο τομείς που ημπορούν να προσφέρουν σημαντική εξοικονόμηση κόστους:\nΠρώτον, η Ευρωπαϊκή Αμυντική Κοινότης επί πολλά έτη δεν ήταν τίποτα άλλο παρά ένας μύθος. Θα πρέπει να το αντιληφθούμε και τελικώς να σταματήσουν τα αφηρημένα και ανούσια ευχολόγια. Πρέπει να απαρτιωθεί αυτονόμως η αρχιτεκτονική ασφαλείας μας ή να ενισχυθεί μέσω του ΝΑΤΟ, αντί να προσπαθούμε να ανταγωνισθούμε την Συμμαχία και τις ΗΠΑ. Ημπορεί η δέσμη των Ευρωπαϊκών ισχυρών δυνάμεων να συντονισθεί για την πραγματοποίηση του ευκταίου ; Eίναι σε θέση να περιορίσουν την μικροπολιτική και στρατιωτική τους μωροφιλοδοξία για μια στιγμή; Η κατάλληλη διαχείριση του ζητήματος της κοινής ευρωπαϊκής αμυντικής πολιτικής δύναται να χρησιμεύσει ως σημαντική συμβολή στην μετα-πανδημική οικονομική προσπάθεια της Ευρώπης.\nΔεύτερον, η λεγομένη «Πράσινη Συμφωνία». Η αποποίησή της δεν σημαίνει ότι δεν πρέπει να προστατεύουμε το περιβάλλον ή δεν αποκλείει τον περιορισμόν της χρήσεως των πλαστικών προϊόντων. Ωστόσον, η μεταβολή στο ενεργειακόν μείγμα μας χρειάζεται να εξελιχθεί επί περισσότερον χρόνο και βεβαίως δεν ημπορεί να ακρωτηριάσει την οικονομία. Αρκετές ευρωπαϊκές «υπερ»δυνάμεις δεν θα είναι πρόθυμες να καταλήξουν εν τέλει σε συμβιβασμόν, αντί να κυριαρχήσουν σε ολόκληρη την Ήπειρο με την «Πράσινη Συμφωνία» τους ;\nΑφού έχουμε προβεί στους απαραιτήτους ενδελεχείς υπολογισμούς μας και περατώσουμε τον προαναφερθέντα έλεγχο γεωπολιτικού ερωτηματολογίου, τότε θα είμεθα σε θέση να ειπούμε ασφαλέστερον αν η ευρωπαϊκή αλληλεγγύη είναι όντως μια πολύτιμη ιδέα ή απλώς μια ευφυώς επιτηδευμένη συγκάλυψη της αντιπαλότητος μεταξύ των διαφόρων εθνικών συμφερόντων (και εμμέσως πλην σαφώς της διαιωνιζομένης αμερικανικής κυριαρχίας).


1614 Δημοσιεύσεις • Σελίδα 21 από 162 • 1 ... 18, 19, 20, 21, 22, 23, 24 ... 162\nαπό Maria K » Τρί 10 Απρ 2012, 23:07\nΤοπικές νεφώσεις, βοριάς\nΔειλινό μετά την καταιγίδα στο Brunei της νήσου Βόρνεο\nStorm clouds by Apion, on Flickr\nΣύννεφα mammatus στην πολιτεία Κεντάκι των ΗΠΑ\nMammatus by truan, on Flickr\nΠαράξενη συμμετρία υψιστρώματος πάνω από την Αγγλία\nΜετεωρολογική εξήγηση και περισσότερες φωτογραφίες στο μήνυμα 77000 του Φώτη Παναγιωτόπουλου στην Hellas Weather.\nαπό Maria K » Τετ 11 Απρ 2012, 23:51\nΕΛΛΑΔΑ: Νεφώσεις στη δυτική και βόρεια Ελλάδα. Βόρειο ρεύμα. Χαμηλές θερμοκρασίες σε αρκετές περιοχές.\nΒράδυ στο λιμάνι της Πάτρας\nΕΥΡΩΠΗ: Διαταραχές διασχίζουν την Ευρωπαϊκή ήπειρο.\nΧιονίζει στη Μόσχα\nΈντονα καιρικά φαινόμενα…\nΟι ασυνήθιστες για την εποχή, έντονες βροχοπτώσεις στην Καραϊβική προκάλεσαν καταστροφικές πλημμύρες και κατολισθήσεις στο νησί Grenada στις 11 και 12 Απριλίου 2011.\nOι ισχυροί θερμοί καταβάτες άνεμοι Santana ανεβάζουν τη θερμοκρασία στην Καλιφόρνια πάνω από 30 βαθμούς Κελσίου της Καλιφόρνια.\nΙσχυροί άνεμοι στην περιοχή του Λος Άντζελες\nΗ παρένθεσις της βροχής εις την εαρινήν καλοκαιρίαν δεν εζημίωσε διόλου την ζωηρότητα της κοινωνικής κινήσεως, ήτις έχει αυξήσεις συντελούσης και της προσεγγίσεως του Πάσχα. Μόνον δε κατά τας νύκτας επήλθε κάποια μεταβολή, ένεκα της υγρασίας.\nαπό Maria K » Πέμ 12 Απρ 2012, 23:00\nΣταδιακή μεταβολή του καιρού με νοτιοδυτικό ρεύμα και ανάπτυξη νεφώσεων από τα δυτικά.\nNυχτώνει στην Αθήνα (βίντεο: Γιώργος Γκουρνέλος)\nΠλημμύρες στη Νότια Αμερική…\nΠλημμύρες και κατολισθήσεις που οφείλονται σε τήξη παγετώνα στις Άνδεις καταστρέφουν κωμόπολη στο Περού\nΠλημμύρες και φονικές κατολισθήσεις έπληξαν την Κολομβία.\nΣτη διάρκεια του Εκατονταετούς Πολέμου, μια σφοδρή καταιγίδα που ξέσπασε τη Δευτέρα του Πάσχα στο Σαρτρ της Γαλλίας αποδεκάτισε το στρατό των Άγγλων. Χίλιοι περίπου στρατιώτες σκοτώθηκαν από το τεράστιο χαλάζι ενώ αρκετοί από αυτούς σκοτώθηκαν από κεραυνούς. Το γεγονός αυτό θεωρήθηκε θεϊκό σημάδι και ανάγκασε τους Άγγλους να συνθηκολογήσουν δίνοντας έτσι τέλος στην πρώτη φάση του πολέμου.\nΤου Λαζάρου (11/4) χειμώνας, και από Βαΐων (12/4) άνοιξη\nαπό Maria K » Παρ 13 Απρ 2012, 23:45\nΤελευταία επεξεργασία από Maria K και Παρ 13 Απρ 2018, 10:32, έχει επεξεργασθεί 1 φορά/ες συνολικά\nαπό Maria K » Κυρ 15 Απρ 2012, 1:30\nΕΛΛΑΔΑ: Λίγες νεφώσεις. Περιορισμένη αστάθεια.\nΣυννεφιασμένο απόγευμα στου Παπάγου\nΚΟΣΜΟΣ: Σφοδρό κύμα καταιγίδων με ανεμοστροβίλους στις νότιες ΗΠΑ προκαλεί το θάνατο 16 ανθρώπων στις πολιτείες Λουϊζιάνα και Μισισιπή.Στο βίντεο απεικονίζεται η διέλευση του μετώπου πάνω από την Οκλαχόμα στις 15-4-11 (πηγή: onlineathens.com)\nΤο υπερωκεάνειο επιβατηγό πλοίο «Τιτανικός» προσκρούει σε παγόβουνο και βυθίζεται στο βόρειο Ατλαντικό.\nΝεότερες θεωρίες αποδίδουν το ναυάγιο σε μεγάλη σεληνιακή παλίρροια που απεγκλώβισε ασυνήθιστα μεγάλο αριθμό παγόβουνων που ταξίδεψαν νοτιότερα.\nΠάσχα … σαν σήμερα\nΣυννεφιασμένο Πάσχα σε ορεινό χωριό της Ελλάδας\nΠηγή: Ελληνικό Ιστορικό και Λογοτεχνικό Αρχείο\nΠασχαλινή παρέλαση στην ηλιόλουστη Νέα Υόρκη\nΜεταφορά σκόνης πάνω από την Αθήνα\nαπό Maria K » Δευτ 16 Απρ 2012, 10:41\nΒαρομετρικό χαμηλό που πλησιάζει από τα δυτικά προκαλεί βροχοπτώσεις.\nΒροχερό απόγευμα στη Νέα Ερυθραία Αττικής\nΖέστη και υγρασία, καλοκαιρινές θερμοκρασίες στην Κρήτη.\nΑνατολή με υγρασιονέφη πάνω από το νότιο Υμηττό\nΜια σφοδρότατη θύελλα από τον Ατλαντικό (Nor’easter) σάρωσε τις ακτές της Μασαχουσέτης προκαλώντας αρκετά ναυάγια και μεγάλη διάβρωση των ακτών. Έξω από το λιμάνι του Cohasset, τα τεράστια κύματα έσπασαν τους μεταλλικούς πυλώνες του φάρου με αποτέλεσμα να πέσει στη θάλασσα συμπαρασύροντας και τους δύο φαροφύλακες. Από το γεγονός αυτό, η κακοκαιρία έμεινε στην ιστορία με το όνομα «Καταιγίδα του Φάρου»\nΚύμα κακοκαιρίας με 61 ανεμοστροβίλους σάρωσε τις νοτιοανατολικές ΗΠΑ το διήμερο 15-16 Απριλίου 1998, προκαλώντας μεγάλες ζημιές και 12 θανάτους.\nΈνας από τους ανεμοστροβίλους διέσχισε την πρωτεύουσα Νάσβιλ της πολιτείας Τενεσί. Ο απολογισμός ήταν ένας νεκρός από πτώση δένδρου, 100 τραυματίες, 300 επιχειρήσεις και 600 σπίτια κατεστραμμένα. Το παρακάτω βίντεο είναι εντυπωσιακό:\nαπό Maria K » Δευτ 16 Απρ 2012, 23:56\nΚακοκαιρία με βροχές και ισχυρούς ανέμους.\nΤρικυμία στη λίμνη των Ιωαννίνων (βίντεο: Χάρης Ρουσσόπουλος)\nΣφοδρή αμμοθύελλα στη Βαγδάτη\nΤελευταία επεξεργασία από Maria K και Κυρ 17 Απρ 2016, 7:14, έχει επεξεργασθεί 1 φορά/ες συνολικά\nαπό xionopatriarxis » Τρί 17 Απρ 2012, 20:50\nMaria K έγραψε: ΣΑΝ ΣΗΜΕΡΑ-15 Απριλίου\nΦΛΩΡΙΝΑ: Χιονόπτωση κατά τη διάρκεια της νύχτας\nαπό Maria K » Τρί 17 Απρ 2012, 23:00\nΒροχερός χειμωνιάτικος καιρός, ισχυρές βροχές στην Κρήτη, βόρειο ρεύμα.\nΒρέχει στη Θεσσαλονίκη (βίντεο: Γιώργος Γκουρνέλος)\nΑνοιξιάτικες αμερικανικές καταιγίδες…\nΚαταιγίδα στηΒόρεια Ντακότα των ΗΠΑ\nΚαταιγίδα στην Οκλαχόμα των ΗΠΑ\nαπό Maria K » Πέμ 19 Απρ 2012, 9:56\nΕΛΛΑΔΑ: Συννεφιά, κρύο και τοπικές βροχές στα ανατολικά προσήνεμα, το Αιγαίο και την Κρήτη, βελτίωση στη δυτική Ελλάδα με λίγες νεφώσεις.\nΕΥΡΩΠΗ: Ανεμώδες δειλινό στις γερμανικές ακτές της Βαλτικής\nHeringsdorf // Baltic Sea by Mike Haufe, on Flickr\nΚΟΣΜΟΣ: Χιονοπτώσεις στο Winsconsin των ΗΠΑ\nΟμίχλη μεταφοράς στο νοτιοδυτικά προάστια και στον Πειραιά όπως φαινόταν από την Αργυρούπολη\nΟμίχλη μεταφοράς στους Ζάρακες Εύβοιας\nΒίντεο: Νίκος Γκίκας\nΚύμα καταιγίδων στις νότιες ΗΠΑ, πυροδοτεί τη γένεση 30 ανεμοστροβίλων στις πολιτείες Αλαμπάμα και Τζώρτζια.\nΤο διήμερο 19-20/4, ένας ακόμη γύρος καταιγίδων με ανεμοστροβίλους ξεσπά στο Μιζούρι και στο Ιλινόις των ΗΠΑ.\nΑναμνήσεις από τη λίστα…\nΣυννεφα χωρις βροχη,τραγουδια που δεν εχουν δικες μου αναμνησεις, μια δεσμη αχτιδων ασπριζει σα χιονι γειτονιες στη Δυτικη οχθη, το καναρινι που δε κελαηδαει,μικρα παπακια και κοτουπουλακια σε μια τρικυκλη καροτσα πουλιουνται αναμεσα απο Πασχαλιατικα φορεματα και κοστουμια,αυγα και χρωματιστες καραμελες,σκυλια που κλαινε σε στεναχωρες βεραντες με κλειστα παραθυροφυλλα,θαυματα που τα ιδια δε ξερουν οτι εγιναν και γιατι εγιναν,φαντασματα που ξεχασαν να εξαφανιστουν και πινουν καφε στη Φωκιωνος,...ολα σχεδον ειναι εδω αλλα ταυτοχρονα λειπουνε.Αυτος ειναι ο καιρος σημερα...\n13c..Κυψελη μερια,με τις μελισσες να λειπουνε,και το κουτι με το μελι\nΖεστοι αλλα κρυοι,δεν υπαρχει ανεμος,ωχου....μ εχει σκοτισει πολυ\nαυτη η εννοια του ανεμου.Ο ΑΝΕΜΟΣ ,Ο ΚΑΙΡΟΣ,ΚΑΙ Ο ΧΡΟΝΟΣ ΕΙΝΑΙ Η\nΑΓΙΑ ΤΡΙΑΔΑ ΤΟΥ ΧΑΟΥΣ .Τελεια και παυλα.Αι σιχτιρ...\nΜήνυμα 13732 του Γιώργου Γκουρνέλου-nNoe από το αρχείο παλιών μηνυμάτων της Hellas Weather\nΤέτοιες μέρες πέρυσι είχαν ξυπνήσει τα τζιτζίκια στη Γαύδο. Τέτοιες μέρες πέρυσι τα χελιδόνια είχαν ήδη αυγά στις φωλιές τους.\nΤέτοιες μέρες πέρυσι το foehn έδινε και έπαιρνε στο Ηράκλειο και είχαμε χτυπήσει 28άρια. Τέτοια εποχή Απρίλη μήνα σχεδόν κάθε χρόνο βάζουμε τα κοντομάνικα. Τέτοιες μέρες Απρίλη μήνα ούτε που το σκεφτόμαστε για καλοριφέρ και τζάκι...\nΤέτοια εποχή Απρίλη βρέχει κατά μέσο όρο 8 φορές το μήνα στο Ηράκλειο. (Τα τελευταία χρόνια, εκτός του 2002, το πολύ 2-3 φορές) Τέτοια εποχή Απρίλη βρέχει κατά μέσο όρο 28 χιλιοστά (αεροδρόμιο). Τέτοια μέρα πέρυσι είχε κάτι ξεγυρισμένες απριλιάτικες καταιγίδες στο Ηράκλειο που δεν έιχαν προβλεφθεί! Τέτοιες μέρες πέρυσι είχε πάρει φωτιά η λίστα από τις αναφορές καταιγίδων. Τέτοιες μέρες πέρυσι ο καιρός μας χάριζε άνοιξη και αστάθεια σε ένα υπέροχο συνδυασμό.\nΤώρα τι στο καλό τον έπιασε τον καιρό με το χειμωνιάτικο μοτίβο; Με καλοριφέρ ανοιχτό όλο τη νύχτα; Η χθεσινή μέρα ήταν πολύ παράδοξη αν και όχι πρωτοφανής για Απρίλη αν ερχόταν 2 βδομάδουλες πριν, για 18 Απρίλη όμως...\nΔυτικό Ηράκλειο αναφέρει σήμερα: φρέσκο χιόνι στα 2300 και πάνω μέτρα του Ψηλορείτη (πασπάλισμα σε βράχια που είχαν αθαρίσει) που έπεσε μάλλον τη νύχτα. Παροδικά συννεφάκια. Ελάχιστη 10 βαθμοί, τώρα 16 (σχεδόν ζέστη ακούγεται!). Βορειοδυτικό απαλό αεράκι μετά το χθεσινοβράδυνο δυνατό δυτικό ρεύμα με το σπαστικό ψιχάλισμα.\nΜήνυμα 13736 του Μιχάλη Δρετάκη από το αρχείο παλιών μηνυμάτων της Hellas Weather\nΜία λέξη αρκεί για να χαρακτηρίσει τον σημερινό καιρό: Αστάθεια. Αστάθεια από το πρωί προς τα βόρεια και ψιχάλες στην Πολυτεχνειούπολη Ζωγράφου και πριν από λίγο είδα ψιχάλες και εδώ στο Παλαιό Φάληρο. Κατά τα άλλα ο ήλιος παίζει κρυφτό (μου αρέσει αυτή η έκφραση) και οι άνεμοι είναι νότιοι. Την ώρα που σηκώθηκα το πρωί υπήρχαν εντυπωσιακά χαμηλά σύννεφα στον Υμηττό που έφταναν μέχρι τουε πρόποδες. Υποθέτω ότι πρέπει να είχε ομίχλη σε πολλές περιοχές εκεί. Στην συνέχεια βγήκε ήλιος αλλά μέχρι να φτάσω στην Πολυτεχνειούπολη μαυρίλα είχε κάνει την εμφάνισή της στα βόρεια και άρχισε να ψιχαλίζει. Περισσότερη βροχή πρέπει να έπεσε βορειότερα καθώς Πεντέλη και Πάρνηθα ήταν άφαντες! Τελικά δεν έριξε κάτι παραπάνω από ψιχάλες στην Πολυτεχνειούπολη και κοιτάζοντας προς τα νότια υπήρχε πάντα ένα γαλάζιο μπάλωμα οπότε δεν πρέπει να έκανε\nτίποτα σπουδαίο και εδώ στο Παλαιό Φάληρο. Το πολύ πολύ να ψιχάλισε όπως και πριν από λίγο οπότε μπορώ να καταχωρήσω και την σημερινή μέρα ως μέρα υετού. Θεαματικός ήταν ο πλήρης διαχωρισμός του ουρανού κατά τις 3 - 3:30 το μεσημέρι στο κέντρο (Ακαδημία) που ήμουν. Προς τα βόρεια μαύρη μαυρίλα και προς τα νότια γαλάζιο! Και κάπου στο ζενιθ να χωρίζουν τα σύννεφα και το γαλάζιο και ο ήλιος να παίζει κρυφτό.\nΑυτά και να δούμε τι θα δούμε αφού φαίνεται ότι θα έχουμε ακόμα καλύτερα πράγματα αύριο.\nΜε Ασταθείς χαιρετισμούς\n(17,5oC, 5/8 - Μερικώς Νεφελώδεις, ’νεμοι Νότιοι Μέχρι Μέτριοι, Αύξηση Της Υγρασίας)\nΜήνυμα 22307 του Γιώργου Σεβαστού από το αρχείο παλιών μηνυμάτων της Hellas Weather\nΑθλητικοί αγώνες υπό βροχήν\nΤελευταία επεξεργασία από Maria K και Πέμ 19 Απρ 2012, 21:01, έχει επεξεργασθεί 1 φορά/ες συνολικά


Άξια Λόγου: Το πολιτικό πρόβλημα στον Πλάτωνα\nΗ δικαιοσύνη θα ήταν κάτι απλό, λέει ο Πλάτωνας, αν και οι άνθρωποι ήταν απλοί· τότε θα μας αρκούσε ένας αναρχικός κοινοτισμός. Αφήνει για λίγο τη φαντασία του ελεύθερη:\nΠρώτα απ’ όλα, λοιπόν, ας δούμε ποιος θα είναι ο τρόπος ζωής αυτών των ανθρώπων… Δεν θα κάνουν στάρι και κρασί και ρούχα και παπούτσια; Επίσης θα φτιάξουν σπίτια, και θα κάνουν τη δουλειά τους το καλοκαίρι σχεδόν γυμνοί και ξυπόλητοι, ενώ τον χειμώνα ντυμένοι και ποδεμένοι επαρκώς. Και για τη διατροφή τους θα έχουν αλεύρι από το κριθάρι και το σιτάρι, και ζυμώνοντας και ψήνοντας θα φτιάχνουν ωραίες πίτες και ψωμιά πάνω σε καλάμια ή σε καθαρά φύλλα, και ξαπλωμένοι σε άχυρα στρωμένα με σμίλακες και μυρσίνες θα τρώνε μαζί με τα παιδιά τους, θα πίνουν το κρασί τους, στεφανωμένοι και τραγουδώντας ύμνους στους θεούς, συναναστρεφόμενοι με ευχαρίστηση ο ένας τον άλλο, χωρίς να κάνουν περισσότερα παιδιά από όσα μπορούν, φοβούμενοι τη φτώχια ή τον πόλεμο… θα έχουν επίσης προσφάγι, αλάτι φυσικά, και ελιές, τυρί, βολβούς και λάχανα, από αυτά που φτιάχνουν στους αγρούς. Για επιδόρπιο θα τους σερβίρουμε σύκα και ρεβίθια και κουκιά, και θα ψήνουν μύρτα και βελανίδια στη χόβολη, και θα τα κατεβάζουν πίνοντας μετρημένα. Και έτσι, ζώντας ειρηνικά και υγιεινά, μάλλον θα πεθάνουν από γηρατειά κληροδοτώντας μια παρόμοια ζωή και στους απογόνους τους (Πολιτεία 372).\nΠαρατηρείστε εδώ την αναφορά στον έλεγχο του πληθυσμού, στη χορτοφαγία και σε μια «επιστροφή στη φύση», στην πρωτόγονη απλότητα που ο ιουδαϊκός θρύλος απεικονίζει στον κήπο της Εδέμ. Αυτό το απόσπασμα θυμίζει τον Διογένη τον Κυνικό, ο οποίος, όπως δείχνει και το όνομά του, πίστευε ότι θα έπρεπε «να στραφούμε προς τα πίσω και να ζούμε με τα ζώα, που είναι τόσο ήρεμα και αυτάρκη»· έτσι, για μια στιγμή είμαστε έτοιμοι να κατατάξουμε τον Πλάτωνα μαζί με τον Σεν Σιμόν, τον Φουριέ, τον Γουίλιαμ Μόρις και τον Τολστόι. Όμως ο Πλάτωνας είναι λίγο πιο σκεπτικιστής από αυτούς τους στοχαστές με την ευγενική πίστη, και περνά αθόρυβα στο ερώτημα: Γιατί ένας παράδεισος απλότητας σαν αυτό που έχει περιγράψει δεν δημιουργείται ποτέ; Γιατί αυτές οι ουτοπίες δεν υλοποιούνται;\nΚαι απαντά: εξαιτίας της απληστίας και της έλξης της πολυτέλειας. Οι άνθρωποι δεν αρκούνται σε μια απλή ζωή. Είναι πλεονέκτες, φιλόδοξοι, ανταγωνιστικοί και ζηλότυποι. Βαριούνται γρήγορα αυτά που έχουν και μαραζώνουν για κείνα που δεν έχουν. Και σπάνια επιθυμούν οτιδήποτε αν δεν ανήκει σε κάποιους άλλους. Το αποτέλεσμα είναι η μια ομάδα να καταπατά την περιοχή της άλλης, να αρχίσει ο ανταγωνισμός μεταξύ τους για τους πόρους της γης και, τελικά, να ακολουθήσει πόλεμος. Το εμπόριο και η οικονομία αναπτύσσονται, επιφέροντας νέες ταξικές διακρίσεις. «Γιατί η καθεμιά τους είναι πολλές πόλεις, όχι μία πόλη… Υπάρχουν τουλάχιστον δύο, που είναι εχθρικές μεταξύ τους: η πόλη των πλουσίων και η πόλη των φτωχών, και στην καθεμία από αυτές υπάρχουν άλλες μικρότερες. Αν τις αντιμετωπίσεις ως μία, θα χάσεις τελείως τον στόχο» (423). Εμφανίζεται μια εμπορική τάξη, που τα μάλη της επιδιώκουν την κοινωνική αναρρίχηση μέσω του πλούτου και της επιδεικτικής κατανάλωσης: «Θα σπαταλούν τον πλούτο τους για τις γυναίκες τους και όποιους άλλους θέλουν» (548). Αυτές οι αλλαγές στην κατανομή του πλούτου φέρνουν και πολιτικές αλλαγές: καθώς ο πλούτος του εμπόρου υπερβαίνει πια αυτόν του γαιοκτήμονα, η αριστοκρατία δίνει τη θέση της σε μια πλουτοκρατική ολιγαρχία – οι πλούσιοι έμποροι και τραπεζίτες κυβερνούν την πόλη. Τότε η πολιτική αρετή, που συνίσταται στην εναρμόνιση των κοινωνικών δυνάμεων και στην προσαρμογή της ακολουθούμενη πολιτικής στις ανάγκες της ανάπτυξης, αντικαθίστανται από τον πολιτικαντισμό, που εμπνέεται μόνο από τη στρατηγική του κόμματος και την απληστία για τα αξιώματα–λάφυρα.\nΚάθε μορφή διακυβέρνησης τείνει στην κατάρρευση από τις υπερβολές ως προς τη βασική της αρχή. Η αριστοκρατία αυτοκαταστρέφεται στενεύοντας πολύ τον κύκλο αυτών που ασκούν την εξουσία. Η ολιγαρχία αυτοκαταστρέφεται λόγω του ασύνετου διαγωνισμού για γρήγορο πλουτισμό. Και στις δύο περιπτώσεις, η κατάληξη είναι η επανάσταση. Όταν ξεσπάσει η επανάσταση, μπορεί να φαίνεται ότι προκλήθηκε από ανάξια λόγου αίτια και ασήμαντα καπρίτσια. Όμως, ακόμα και αν πυροδοτηθεί από ασήμαντες αφορμές, είναι προϊόν σοβαρών και συσσωρευμένων αδικιών. Όταν το σώμα εξασθενήσει από την παραμέληση των προβλημάτων του, η παραμικρή ταλαιπωρία μπορεί να προκαλέσει σοβαρή αρρώστια (556), «Και μια δημοκρατία, φαντάζομαι, δημιουργείται όταν οι φτωχοί, έχοντας νικήσει, άλλους μεν από το άλλο κόμμα τους σκοτώνουν, άλλους τους εξορίζουν, ενώ τους υπόλοιπους πολίτες παραχωρούν ίσο μερίδιο σε ότι αφορά τα πολιτικά δικαιώματα και τα αξιώματα και στις περισσότερες περιπτώσεις αυτά τα αξιώματα απονέμονται με κλήρο» (557).\nΌμως και η δημοκρατία αυτοκαταστρέφεται από την υπερβολή – την υπερβολική δημοκρατία. Η βασική της αρχή απαιτεί να έχουν όλοι ίσα δικαιώματα στην κατάληψη αξιωμάτων και στον καθορισμό της δημόσιας πολιτικής. Με την πρώτη ματιά δείχνει να είναι ένας εξαιρετικός διακανονισμός, αποδεικνύεται όμως καταστροφικός καθώς οι απλοί άνθρωποι δεν είναι κατάλληλα προετοιμασμένοι μέσω της παιδείας ώστε να επιλέγουν τους καλύτερους κυβερνήτες και να παίρνουν τις πιο συνετές αποφάσεις (588). «Οι πολλοί φυσικά, δεν αντιλαμβάνονται σχεδόν τίποτα, απλώς επιδοκιμάζουν ότι ανακοινώνουν οι κυβερνήτες τους» (Πρωταγόρας, 317). Για να γίνει δεκτή ή να απορριφθεί μια πολιτική, αρκεί να την επαινέσουν ή να την γελοιοποιήσουν σε ένα δημοφιλές θεατρικό έργο (αναμφίβολα μια «μπηχτή» για τον Αριστοφάνη, που οι κωμωδίες του επέκριναν σχεδόν κάθε νέα ιδέα). Η κυριαρχία του όχλου είναι δύσκολη θάλασσα για να ταξιδέψει σ’ αυτό το πλοίο της πολιτείας. Κάθε άνεμος ρητορικής ταράζει τα νερά και του αλλάζει πορεία. Η κατάληξη μιας τέτοιας δημοκρατίας είναι η τυραννία ή ο αυταρχισμός. Ο λαός αγαπά τόσο πολύ την κολακεία, λαχταρά τόσο πολύ «το μέλι», ώστε τελικά την υπέρτατη δύναμη την αποκτά ο πιο πανούργος και ανήθικος κόλακας που αυτοανακηρύσσεται «προστάτης του λαού» (565).\nΌσο πιο πολύ το σκέφτεται ο Πλάτωνας, τόσο πιο πολύ απορεί με την ανοησία αυτού του συστήματος που αφήνει την επιλογή των πολιτικών αξιωματούχων έρμαιο στα καπρίτσια και στην ευπιστία του όχλου – για να μην αναφέρουμε και εκείνους τους σκιώδεις «παράγοντες» που κινούν τα νήματα πίσω από τη δημοκρατική σκηνή για λογαριασμό των ολιγαρχικών, με σκοπό να αυξήσουν οι ίδιοι τα πλούτη τους. Ο Πλάτωνας παραπονιέται ότι, ενώ στα πιο απλά –όπως στην κατασκευή παπουτσιών– θεωρούμε ότι μόνο ένας ειδικευμένος τεχνίτης θα μπορούσε να μας εξυπηρετήσει, στην πολιτική θεωρούμε ότι όποιος ξέρει πώς να εξασφαλίζει ψήφους ξέρει και πώς να διοικεί μια πόλη ή ένα κράτος. Όταν είμαστε άρρωστοι, καλούμε έναν εκπαιδευμένο γιατρό που το πτυχίο του εγγυάται ότι έχει προετοιμαστεί κατάλληλα και διαθέτει την αντίστοιχη ικανότητα. Δεν ζητάμε τον πιο όμορφο γιατρό, ούτε τον πιο ευφραδή. Τότε λοιπόν, όταν νοσεί ολόκληρο το κράτος, δεν θα πρέπει να αναζητούμε τις υπηρεσίες και την καθοδήγηση των σοφότερων και καλύτερων; Επομένως, το ζητούμενο για την πολιτική φιλοσοφία είναι να επινοηθεί μια μέθοδος που δεν θα επιτρέπει στους ανίκανους και στους απατεώνες να αποκτούν δημόσια αξιώματα, και θα επιλέγει και θα προετοιμάζει τους αξιότερους ώστε να κυβερνήσουν για το κοινό καλό.\n(Μεταίχμιο, 2014, σελ. 23-27)\nΕτικέτες Ηγεσία, Πλάτων, Πολιτική


Κονέ: «Ωραίο να είχε κόσμο το ντέρμπι με τον ΠΑΟΚ» - Onsports.gr\nRSS Facebook Twitter Instagram Επικοινωνία Τρίτη 20 Απριλίου 2021\nOnsports Team\t09 Μαρτίου 2018, 13:24\nSUPER LEAGUE / ΑΕΚ\t/ ΠΑΟΚ\nΚονέ: «Ωραίο να είχε κόσμο το ντέρμπι με τον ΠΑΟΚ»\nΤην άποψή του πως η παρουσία οπαδών στο ντέρμπι του ΠΑΟΚ με την ΑΕΚ θα βοηθούσε στην «εικόνα» του αγώνα, εξέφρασε ο Παναγιώτης Κονέ.\nΟ Έλληνας μέσος της Ένωσης μίλησε στα κανάλια της «Nova» για το ντέρμπι της 25ης αγωνιστικής στην Τούμπα, ξεκαθάρισε πως δεν θα κρίνει τον τίτλο, ενώ παράλληλα αναφέρθηκε και στο ενδεχόμενο παραμονής του στους «κιτρινόμαυρους».\nΣυγκεκριμένα, ο διεθνής μέσος μίλησε για:\nΤο ντέρμπι με τον ΠΑΟΚ: «Περιμένω πως θα παίξει ρόλο η ένταση του παιχνιδιού και θεωρώ πως όποιος κάνει λιγότερα λάθη θα κερδίσει. Ο ΠΑΟΚ παρουσιάζει ένα πολύ ωραίο σύνολο όλη τη χρονιά και πιστεύω πως θα γίνει ένα πολύ καλό παιχνίδι και ο κόσμος θα το απολαύσει».\nΤην απουσία του κόσμου: «Δεν έχω παίξει ποτέ σε ντέρμπι κεκλεισμένων των θυρών και δεν ξέρω πώς μπορεί να επηρεάσει. Θα ήταν ωραίο να υπήρχε κόσμος στο γήπεδο, και για μας και για τον ΠΑΟΚ. Είδα και το Ολυμπιακός-Παναθηναϊκός, που ήταν ωραίο παιχνίδι, αλλά κάτι έλειπε. Θα ήταν ωραίο να υπήρχαν φίλαθλοι. Όμως υπάρχουν κανόνες για να τηρούνται και νόμοι για να εφαρμόζονται. Πιστεύω οι φίλαθλοι πρέπει να τα βρουν μεταξύ τους. Ο ποδοσφαιριστής έχει τη δουλειά του στον αγωνιστικό χώρο και εκεί τελειώνει. Είναι μια μερίδα οπαδών που προκαλεί προβλήματα».\nΤο αν το ντέρμπι της Τούμπας κρίνει το πρωτάθλημα: «Είναι σημαντικό παιχνίδι, αλλά δεν θεωρώ πως κρίνει το πρωτάθλημα. Κάτι έχει αλλάξει φέτος στο πρωτάθλημα. Απομένουν κι άλλα παιχνίδια. Δεν νομίζω πως το πρωτάθλημα κρίνει τον τίτλο, δεν το λέω λόγω φόβου ή για κάποιον άλλο λόγο. Και να πάρουμε θετικό αποτέλεσμα, πρέπει να παρουσιαστούμε εξίσου σοβαροί στη συνέχεια, όπως με τον Παναθηναϊκό που πήγε στο Καραϊσκάκη κι έπαιξε φοβερά».\nΤο αν υπάρχει πίεση: «Υπάρχει πίεση, αλλά καλή πίεση. Έχουμε αποδείξει πως φέτος κάνουμε μια καταπληκτική πορεία και θα πάμε για να κερδίσουμε. Το ίδιο θα κάνει και ο ΠΑΟΚ. Όποιος κάνει τα λιγότερα λάθη και το θέλει περισσότερο θα κερδίσει».\nΤην επιστροφή αρκετών τραυματιών για την ΑΕΚ: «Η κούραση, τώρα που φτάνουμε προς το τέλος, δεν παίζει τόσο μεγάλο ρόλο. Παίζει μεγαλύτερο ρόλο η θέληση, η εμπειρία… Η άποψή μου είναι πως όταν οι ομάδες παίζουν κάθε 3-4 μέρες είναι πως είναι πιο εύκολο για τους παίκτες. Η κούραση δεν είναι και τόσο μεγάλη. Εγώ θα προτιμούσα να παίζω κάθε 3-4 μέρες, παρά να παίζω ένα ματς κάθε εβδομάδα και να έχουμε δύσκολες προπονήσεις μέχρι τον αγώνα».\nΤην άμεση προσαρμογή του στην ΑΕΚ: «Όλοι οι ποδοσφαιριστές δουλεύουν πολύ. Είναι σε πιο σύνολο μπαίνεις και το κλίμα της ομάδας. Η ΑΕΚ έχει πολύ καλό κλίμα, όλα τα παιδιά σε βοηθούν να μπαίνεις στην ομάδα. Με βοήθησαν να μπω στην ψυχολογία της ομάδας και τα δεδομένα που υπάρχουν. Σίγουρα βοηθά ότι και η ΑΕΚ νικά και πρωταγωνιστεί, γιατί είναι δύσκολο να μπαίνεις σε μια ομάδα που δεν κερδίζει. Για παράδειγμα ο Ολυμπιακός πήρε πολύ καλούς παίκτες το χειμώνα, αλλά τα αποτελέσματα δεν βοήθησαν. Οι νίκες παίζουν σημαντικό ρόλο».\nΤο μέλλον του στην ΑΕΚ: «Θα σας απαντήσω 12 Μαΐου. Είμαι δανεικός. Ήρθα στην Ελλάδα και θα ήθελα να συνεχίσω, αλλά υπάρχουν πολλά πράγματα στη μέση και δεν είναι της παρούσης. Δεν εξαρτάται από μένα μόνο. Η επιθυμία η δική μου είναι να μείνω. Ο κόσμος το ξέρει ότι δεν έχω πουλήσει ποτέ οπαδιλίκι. Όλοι ξέρουν ότι αγαπώ την ΑΕΚ, θα δούμε τι θα γίνει το καλοκαίρι».\nΤο ενδεχόμενο κλήσης στην Εθνική: «Η ομάδα έχει βρει το δρόμο της, τα παιδιά έχουν πολύ καλό κλίμα και όλα τα μικρολάθη που έγιναν στοίχισαν στον αγώνα με την Κροατία. Πιστεύω πως ο προπονητής βλέπει τους παίκτες και θα κάνει τις κλήσεις. Καλοδεχούμενη είναι μια κλήση, αλλά δεν το σκέφτομαι. Δεν είναι προτεραιότητά μου αυτή τη στιγμή. Αν κληθώ, θα δώσω τον καλύτερό μου εαυτό».\nΠΑΟΚ: Τον αλλάζει και τον «ομορφαίνει» ο Γκαρσία - Έτσι πηγαίνει μέχρι το τέλος (photos)\nΑνείπωτη τραγωδία - Πέθανε 25χρονος Έλληνας ποδοσφαιριστής (photos)\nSurvivor: Αυτοί είναι οι νέοι υποψήφιοι - Το back to back και ο παίκτης έκπληξη στον τάκο (pics+vid)\nEuropean Super League: Σκέψεις αποχώρησης από δυο αγγλικές ομάδες (photos)\nΟλυμπιακός: Ο Μπαρτζώκας θέλει Λούντζη!\nΘρήνος για Σκότι Πίπεν - «Έφυγε» απ’ τη ζωή ο 33χρονος γιος του\nΘρήνος στο ελληνικό ποδόσφαιρο - Πέθανε πρόεδρος ιστορικής ΠΑΕ\nΑΕΚ: Τα δεδομένα και οι σκέψεις για την έδρα της σεζόν 2021-2022 (photos)\nEuroleague: Ώρα... πλέι οφ σε Μιλάνο και Πόλη\n1 λεπτό πριν Euroleague: Ώρα... πλέι οφ σε Μιλάνο και Πόλη\nSuper League: Άσημοι διαιτητές οι επιλογές για τα ντέρμπι\n2 λεπτά πριν Super League: Άσημοι διαιτητές οι επιλογές για τα ντέρμπι\n16 λεπτά πριν ΑΕΚ: Τα δεδομένα και οι σκέψεις για την έδρα της σεζόν 2021-2022 (photos)\n30 λεπτά πριν European Super League: Σκέψεις αποχώρησης από δυο αγγλικές ομάδες (photos)\n«Κλείδωσε» το Πάσχα: Έτσι θα γιορτάσουμε - Τι ώρα θα γίνουν Επιτάφιος, Ανάσταση - Πού θα ψήσουμε\nΑσπρόπυργος: Εγκατέλειψαν νεογέννητο σε χωράφι\nΣχολεία: Διπλασιάστηκαν τα λύκεια με κρούσματα κορονοϊού\n«Στενό μαρκάρισμα» από την εφορία σε φοροφυγάδες και οφειλέτες – Το σχέδιο της ΑΑΔΕ\nΕμβόλιο Johnson & Johnson: Κρίσιμη ημέρα – Ανακοινώσεις από τον Ευρωπαϊκό Οργανισμό Φαρμάκων\nΤροχαίο Κρήτη: Συγκλονίζει φίλος του ζευγαριού - Χαροπάλευε για 5 μέρες δίπλα στο νεκρό σύζυγό της\nΑλέξης Χαρίτσης στο Newsbomb.gr: Κανένα περιθώριο αναμονής για την ουσιαστική στήριξη της οικονομίας\nΦρίκη στη Ρωσία: Σκυλιά κατασπάραξαν 4χρονο - Νεκρό το αγόρι\nΔέκα απίθανα πράγματα που απαγορεύονται στις ΗΠΑ και… δεν είναι όπλα!


Άγ.Ιωάννου Χρυσοστόμου:»Η αποτελεσματικότητα της προσευχής μας.» | Άγ.Ιωάννου Χρυσοστόμου:»Η αποτελεσματικότητα της προσευχής μας.» – Γέροντες της εποχής μας\nΗ αποτελεσματικότητα της προσευχής μας εξαρτάται:πρώτον, από το αν είμαστε άξιοι να λάβουμε ό, τι ζητάμε·\nΚαι δίκαιοι ακόμα να παρακαλέσουν τον Κύριο, δεν θα εισακουστούν, αν δεν πρέπει. Ποιός ήταν δικαιότερος από τον Παύλο; Και όμως, επειδή ζήτησε κάτι που δεν θα τον ωφελούσε, δεν εισακούστηκε. «Τρεις φορές παρακάλεσα γι' αυτό τον Κύριο», γράφει ο ίδιος, «και η απάντησή Του ήταν: "Σου αρκεί η χάρη μου"» (Β' Κορ. 12:8-9). Αλλά και ο Μωυσής δεν ήταν δίκαιος; Ε, ούτε κι εκείνος εισακούστηκε. «Φτάνει πια!», του είπε ο Θεός (Δευτ. 3:26), όταν ζητούσε να μπει στη γη της επαγγελίας.Πέρα απ' αυτά, όμως, υπάρχει και κάτι άλλο που αχρηστεύει την προσευχή μας, και αυτό είναι η αμετανοησία. Προσευχόμαστε, ενώ επιμένουμε στην αμαρτία.\nΌταν έχουμε την ανάγκη ανθρώπων, χρειάζεται και χρήματα να δαπανήσουμε και δουλόπρεπα να κολακέψουμε και πολύ να τρέξουμε. Γιατί οι άρχοντες του κόσμου τούτου όχι μόνο δεν μας δίνουν εύκολα ό, τι τους ζητάμε, αλλά συνήθως ούτε καν να μας μιλήσουν δεν καταδέχονται. Πρέπει πρώτα να πλησιάσουμε τους ανθρώπους που είναι κοντά τους -υπηρέτες, γραμματείς, υπαλλήλους κ.ά- και να τους καλοπιάσουμε, να τους εκλιπαρήσουμε, να τους προσφέρουμε δώρα. Έτσι θα εξασφαλίσουμε τη μεσολάβησή τους στους αρμόδιους αξιωματούχους, για το διακανονισμό της όποιας υποθέσεώς μας.\nΟ Θεός, απεναντίας, δεν θέλει μεσολαβητές. Δεν χρειάζεται να Τον παρακαλούν άλλοι για μας. Προτιμά να Τον παρακαλάμε εμείς οι ίδιοι. Μας χρωστάει χάρη, μάλιστα, όταν του ζητάμε ό, τι έχουμε ανάγκη.\n“Σήκω, δούλε του Θεού, και ακολούθησε το θέλημα του...